SunOnline: Story: #Thafaathuloaibeh - ep05\nތަފާތު ލޯތްބެއް - 05\n"ތި ބްލޫ އޯކިޑް ބިނަސް ރަގަޅުވާނެ....." ކޮންމެވެސް މީހަކު އިނގިރޭސިން ބުނެލިއިރު އެ އަޑުގައި ވީ ޖާދޫއެކެވެ. ކެމީލާގެ ހިތުގެ ވިންދު އަވަސްވެގަތްގޮތަށް ހަތަރެސްފައި ފިނިވެލައިފިއެވެ. ދެފައިވެސް ޖެލީކޮޅަކަށްވީ އެ ރީތި އަޑު ކަންފަތުގައި ޖެހިފައެވެ. ކެމީލާ އެނބުރި ބަލައިލީ ހާސްކަމާއި އެކުގައެވެ.\nފެންޑާގައި ޖިންސްގެ ޖީބަށް ދެއަތް ޖަހާލައިގެން ހުރީ ޖޯންއެވެ. ލިބުނު ޝޮކްގެ ސަބަބުން މޫނު ހުދުވެ ތަބުގައި ބާރަށް ހިފަހައްޓާލެވުނުއިރު އަތުގެ އިނގިލިތަކުގެ ހުޅުތަކުންވެސް ލޭ ހުސްވިފަދައެވެ. އެހާ ބާރަށް ހިފެހެއްޓުނެވެ. ފައިގާ ކޮޅަށް ހުންނާނެވަރެއްވެސް ނެތެވެ. ޖޯން ކޮށްފާނެ ކަމަކާއިމެދު ބިރުގަނެ ނުދަންނަ ތަނަކަށް ވަދެވުނު ކަމުގެ މޮޔަހީވިއެވެ.\n"އޯ.....ކިހިނެއް ތިވަނީ. ފެއިންޓްވަނީތަ.........ރިލެކްސް އައިމް ނޮޓް އެ ގޯސްޓް........" ކައިޒާން ދެއަތް އުފުލާލީ އަމާންދޭފަދަ ގޮތަކަށެވެ.\n"ޔޫ......އިޓްސް ޔޫ. އެދުވަހު ކާރަށް އެރުވީ. އަހަރެންގެ އައިޑީ ގެންދިޔައީ.........." ކެމީލާއަށް ބުނެވުނެވެ. އެ ޒުވާނާ އަނގަޔަށް ހަދައިލިގޮތުން އޭނަ އެބުނި އެއްޗެއް ދޭހަނުވެގެން ހުރިފަދައެވެ. އެދެލޮލުގައިވާ މެސެޖް ކެމީލާއަށް ނެގުނީ އެންމެ މާނައެކެވެ. އޭނަ މޮޔަވީހެއްޔޭ އަހާފަދަ ބެލުމެކެވެ.\n"ކުރީ ދުވަހު އަހަރެން ގަދަކަމުން ކާރަށް އެރުވީ....."\n"ހޭވް ވީ މެޓް ބިފޯ؟" އެޒުވާނާ ހައިރާންވިފަދަ ގޮތަކަށް ދެބުމަ ގޮށްޖަހާލައިފިއެވެ. ކެމީލާ އެބުނާ ދުވަހެއް އެއްގޮތަކަށްވެސް އޭނަ ހަދާނެއްނުވިފަދައެވެ. ކެމީލާ ކުއްލިއަކަށް ރުޅިއަންނަގޮތްވެ މޫނަށް ރަތްކުލަ އަރައިފިއެވެ. މަކަރުވެރި ފިރިހެނާ އަދި ޑްރާމާ ކުޅެން ހާދަ މޮޅެވެ. ފެނުނުކަމަށް ހަދާނުލިތާގައި އެހެރީ ބީރައްޓެހި ނަޒަރަކުން ބަލާށެވެ. އޮސްކާ އެވޯޑެއް ހައްގުވާނީ މިފަދަ މީހުންނަށެވެ. މިޒުވާނާގެ އިސްތަށިގަނޑު އޮތީ ތެތްކޮށެވެ. ދެންމެ ފެންވަރާލައިގެން އައުމުން ދުވާފަދަ މީރުވަހެއް މުޅި ހިސާބު ހިސާރުކޮށްލާފައިވިއެވެ. ލައިގެން ހުރީ ޖިންސަކާއި އަތްދިގު ގަމީހެކެވެ. ވިސްނާލުމުން ޖޯންއަށް ވެދާނެކަމާއިމެދު ޝައްކު އުފެދި ދެލޯ ބޮޑުކޮށްފައި ބަލަން ހުރެވުނީއެވެ.\nޖޯންއާއި ޚިލާފަށް މި ޒުވާނާ ވާހަކަދައްކަނީ މުޅިން އިނގިރޭސި ބަހުންނެވެ. އަޑާއި ރާގުވެސް ތަފާތެވެ. އެމެރިކަން އެކްސެންޓެވެ. މޫނުމަތީގައި އެއްވެސް ކަހަލަ ހަރުކަށި ބޮޑާކަމެއްނެތެވެ. އޯގާތެރި ހިތްހެޔޮކަން އެކުލެވޭ މޫނެކެވެ. ކަޅީގައި ހުރި ކުލަ ހައިރާންވާހާ ރީއްޗެވެ. ޖޯންގެ ކަނދުރާގައި ކަޅުފަށެއް އޮތަސް މި ޒުވާނާގެ ކަނދުރާ ވަނީ ފަޅަށެވެ. އެއްވެސް އެކަހަލަ އެއްޗެއް ބޭނުންނުކޮށް ހުރުމުން މާތްގޮތެއް ހުއްޓެވެ. ޖޯންގެ ދިގު އިސްކޮޅާއި ބިޔަކަމެވެ. ފަންއިސްތަށިގަނޑެވެ. ތުންފަތާއި ހަތަރެސްކަން މޫނު ތަފާތެއްނެތެވެ.\nއެޒުވާނާ ކުރިއަށް ޖެހިލާފައި އޯކިޑް މާ ބިނދެލިއެވެ. ރަކިވެފައި ހުރެ ކެމީލާ މަލުގައި ހިފައިލިއެވެ.\n"އަހަންނަކީ ކައިޒާން..ތީ ކޮން ކުއްޖެއް.................." އެ ޒުވާނާ ތައާރަފުވެލިއެވެ.\n"ކެމީލާ......" ކެމީލާ މަޑުމަޑުން ބުނެލިއެވެ.\nކެމީލާއަށް ނޭގުނީ ކައިޒާންއާއި ޖޯންއަކީ އެކެއްކަމެވެ. ޖޯންއަކީ ކައިޒާންގެ ސީރިޔަސް ނަފްސާނީ މައްސަލައެއްގެ ސަބަބުން އޭނަ އަމިއްލައަށް އުފައްދައިގެން އުޅޭ ޝަޚުސެއްކަމެވެ.\n"ވާރޭ ހުއްޓާލަންދެން އިށީދެލަންވީނު....." ކައިޒާން ބުނެލިއެވެ. ކެމީލާއަށް މި ބީރައްޓެހި ޒުވާނާއަށް އިތުބާރުކުރެވުނީ ކީއްވެކަމެއް ނޭގުނެވެ. ހަޔާތުގައި ކެމީލާ މިހާ ރުހެވުނު އިންސާނަކާއި އަދި ދިމާވެފައެއްނެތެވެ. ދުވަހަކު އެހެންމީހަކަށް އިތުބާރުނުކުރެވޭވަރަށް އިތުބާރުކުރެވުނެވެ. ދުވަހަކު އެހެންމީހަކު ފެނިފާ އޭނަގެ ހިތުގައި އެހާ ބާރަށް ވިންދުޖަހާފައެއްނުވެއެވެ. މޭ ފަޅާލާފައި ނުކުމެދާނެފަދައެވެ. ވޭން ނާޅާ ރިހުމޭ މީހުން ކިޔާ އުޅެނީ އެފަދަ އަސަރުތަކަކަށް ބާވައެވެ. ކައިޒާން ފެނުމުން ބަޔާން ކުރަން ދަތި ގޮތްތަކެއް ހިތާއި ރޫހަށް ވެއްޖެއެވެ. ކައިޒާންގެ ހުރި ހިތްހެޔޮ ރީތިކަމުގެ ސަބަބުންކަން ނޭގެއެވެ. އޭނައަށް ތަފާތު އަސަރުތަކެއް ކުރުވައިފިއެވެ. ތަފާތު އިހުސާސްތަކެއް އެ ނާޒުކް ބަސްއަހާހިތުގައި ހިނގައިގެންފިއެވެ. ލަދުގަންނަގޮތެއްވިއެވެ.\n"އިޓްސް އޯކޭ. މިތާ ހުރެލެވިދާނެ..." ކެމީލާ ބުނެލިއެވެ.\n"ޓްރަސްޓްމީ އަހަރެންގެ ފަރާތުން އުދަގުލެއްނުވާނެ. ސިޓިންރޫމްގައި މަޑުކޮށްލާ..މިހެން ވެހި ވެހި އޮވެދާނެ ކިތަންމެ އިރެއްވިޔަސް............." ކައިޒާން ދޮރު ހުޅުވާލަދިނެވެ. ކެމީލާ އެތެރެއަށް ފިޔަވަޅެއްއެޅީ ގެއަށް ވަންނައިރު ކިޔާ ދުޢާކޮށްލަމުންނެވެ. މިގޮތަށް އަންހެންކުދިން ނުދަންނަ ފިރިހެނުންނަށް އިތުބާރުކޮށްގެން މުޅި އުމުރަށް ލަނޑުލިބި ބަރުބާދުވާގޮތްވެއެވެ. ދިރިއުޅުން ހަލާކުކޮށްލައެވެ. އޭނައަކީ މާމަގެ ނަސޭހަތުގެ ސަބަބުން އެހުރިހާ ކަންތަކާއި ފިކުރުކުރާ ކުއްޖެވެ. އިއްފަތްތެރިކަމަކީ ކޮބާކަމާއި އެއްވެސް ހިލޭ ފިރިހެނަކަށް އޭނަގެ ގައިގާ އަތްލުމުގެ ހުއްދަދެވިގެން ނުވާނެކަމަށް އޭނަ ގަބޫލުކުރެއެވެ. ކައިވެންޏާއި ހަމަޔަށް ރައްކާތެރިވެގެން އުޅެންމާމަ އެތައް ފަހަރު ބުނެދީފައިވެއެވެ. މިޒަމާނުގައި ހުޅަނގުގެ އަވައިގާ ޖެހި ބޯއިފްރެންޑްންނާއިއެކު އެކަހެރިކޮށް ބައްދަލުކޮށް އެމީހުން ބޭނުންވާވަރަށް އުފާކޮށްދިނުމުން އެއްލާލާނީ ކުނިކޮޅެއްފަދައިންނެވެ. އޭނަ އެހެން ވިޔަކަނުދޭނެއެވެ. އެހެންނޫނަސް އޭނަގެ ހިތުގައި ކައިވެންޏެއްކުރާކަށް ނެތެވެ. ބޭނުމީ އިހަށް ކިޔެވުމެވެ.\nނަމަވެސް ކައިޒާން ފެނުމުން މިއަދު ކެމީލާއަށް އޭނަގެ ހިތަށް ގޯނާއެއް ވެއްޖެކަން އެނގުނެވެ. މިހާ ރީތި ފިރިހެނަކު ޚިޔާލަށް ގެނެވިފައެއްވެސް ނެތެވެ. އޭނަ ކިޔާ ވާހަކައެއްގައިވެސް މިހާ ހިތްގައިމުކޮށް މީހަކު ސިފަކޮށްދީފައެއް ނުވެއެވެ. ނޫނީ ހަމަ ހިތަށް ނުގެނެވެނީއެވެ. އެހާ ރީތިވެފައި ފުރިހަމައެވެ. އިންސާނުން ތެރޭ މިހާ ރީތި މީހުން އުޅޭކަމަކަށް އޭނަ ހިޔެއްނުކުރެއެވެ. މޫނުގައި އެހުންނަ ފަނޑު ހިނިތުންވުމަކީ ހިތް ކިޔާ އެންމެ ލޯބި ސިފައެވެ. ލޮލުގެ ތެރެއަށް ގެނބިގެންދާން ބޭނުންވާ ދެލޯ ރީއްޗެވެ. އެލޮލުގައި ހިތާމަވެރި ރިހުމެއް ވާކަމަށް ހިތަށް އިހުސާސްވެލުމުން އަސަރުތަކެއްކުރިއެވެ. ކައިޒާން ބޮޑަށް ދެނެގަންނަން ހުރި ޝައުގެއްގެ ބޮޑުކަމުން މާމަގެ ހުރިހާ ނަސޭހަތެއް ހަދާން ނައްތާލާފައި އެތެރެއަށް ވަދެވުނީއެވެ. ނޯޔާ ދީފައި އޮތް ޕެޕާ ސްޕްރޭ ފުޅިވެސް ދަބަހުގައި އެބައޮތް ނޫންހެއްޔެވެ. ބަލާބެލުމަށް ކުޑަ ލިޕްސްޓިކެއްހެން ހީވާ ފިޔާތޮށިކުލައިގެ ފުޅިއެކެވެ. އަންހެންކުދިން ބޭރަށް އެކަނި ދަންޏާ ރައްކާތެރިކަމުގެ ގޮތުން ކޮންމެހެން ގެންގުޅެންޖެހޭ އެއްޗެއްކަމަށް ނޯޔާވަނީ ބުނެފައެވެ. ފުރިހަމަ ހަތިޔާރާއެކު އަމިއްލަ ނަފުސް ކޮންޓްރޯލް ކުރަން އެނގޭ ކުއްޖަކަށް ގޯހެއް ނެހެދޭނެއެވެ.\nއިރާދަކުރެއްވިއްޔާ އެއްވެސް މީހަކަށް އޭނަގެ ގައިގާ އަތްލުމުގެ ފުރުސަތެއް ނުދޭނެއެވެ.\n"ވާއު ދިސް ހައުސް އިޒް ބިއުޓިފުލް............" ކެމީލާ ކުދިކުދި ހުދުދަތްތައް ފެންނަވަރަށް ހީލަމުން ވަށައިގެން އެނބުރިލައިފިއެވެ. " މިގޭގައި އެކަނި އުޅެނީ؟ "\n"މިއީ ރިލެޓިވްއެއްގެ ހޯމް. އަހަރެމެންވެސް މާލެއައީ ވިޒިޓާސްއިންގެ ގޮތުގައި. މަންތެއްގެ ތެރޭ ފުރަންޖެހޭ. ޕްލިޒް ހޭވް އެ ސީޓް............" ކައިޒާން ދޮރުފޮތިތައް ކަހާލަދިނީވެސް ކެމީލާއަށް އެކަމުން ރައްކާތެރިކަން އިހުސާސްވާނެތީއެވެ. ކެމީލާ ސޯފާގައި ޖައްސާލުމުން މަޑުކަމުން ގެނބުނެވެ. ފައިދަށުގައިވާ ރަގްވެސް ކަފަކޮޅެއްހާ މަޑެވެ. ސްޓޭންޑްތަކުގައި ހުރި ބޮޑެތި އުއްބަތިތައް ރޭގަނޑަށް ދިއްލައިލުމުން މިގެ ހާދަ އަރާމުވާނެއެވެ. ވިސްނެނީ ކައިޒާންއާއިމެދުގައެވެ. ކައިޒާންއާއިމެދު ތަފާތުކޮށް ދެކެންވީ ސަބަބެއް ނޭގުނެވެ. އެހެން މީހުންނާއި ވާހަކަ ދައްކާ ހިތް ނުވިޔަސް ކައިޒާންއާއި ވާހަކަދައްކާ ހިތްވިއެވެ. އެ އަޑު އަބަދަށް އަހަން ހުއްޓަސް ފޫހިނުވާނެކަން ޔަގީނެވެ.\n"ނޫން ކެމީ ތީ ރަގަޅުކަމެއްނޫން. އެއީ ހިލޭ ފިރިހެނެއް. މިއީ ހުއްދަކަމަކަށް ނުވާނެ. ހަލާލު ލޯތްބެއް ހޯދަން އުޅޭއިރު މިގޮތަށް ފިރިހެނެއްގެ ގެއަށްވަދެ އަނގަ ތަޅަން އިނުމުން ފާފަވެރިވާނެ. އެގޮތަށް އޭނައަށް ބަލާކަށްވެސް ނުވާނެ. ކައިޒާން ހީކުރާނީ ކީކޭތަ.." ކެމީލާގެ ޟަމީރު އޭނައަށް ވިސްނައިދިނެވެ. ދެއަތުގެ އިނގިލިތައް މަހާލައިގެން މޮޑެލަން އިންދާ ކައިޒާން އައީ ހޫނު ޗޮކްލެޓް ތަށްޓަކާއި ކުކީޒް ހިފައިގެންނެވެ.\n"ހާދަ ފިނިވެފައި ތިއިނީ. އޭސީ މަޑުކޮށްލަދޭންވީތަ......."\n"ނޫން އަޅުގަނޑު ހަމަ ރަގަޅު............." ކެމީލާ ޗޮކްލެޓް ތަށީގައި ހިފައިލިއިރު އަތުގައި ތުރުތުރެއް އެކުލެވެއެވެ. ނަސީބަކުން އޮޅިގެންވެސް ކައިޒާން އިނގިލިކުރި ޖައްސާނުލާކަން ފާހަގަކުރެވުނެވެ. އެހާ ފިރިހެން އަތެކެވެ. ކުޑަކޮށް ގަމީހުގެ އަތުކުރި އޮޅާލާފައި ހުރުމުން އަތުކުރި ފެންނާންހުރިއިރު އިސްތަށިތައް ފަޅާފައިހުރީވެސް ރީތިވަރަކަށެވެ. ކައިޒާންގެ ކޮންމެ ސިފައަކާއިމެދު ވިސްނޭތީ އޭނަ ކަންބޮޑުވެ އަމިއްލަ ނަފުސަށް އަޑުލިއެވެ. ނުވެސް ދަންނަ ބީރައްޓެހި ފިރިހެނަކު ފެންނައިރަށް ހަމަ އެވަރަށް ބަލަންވޭހެއްޔެވެ. އަންހެންކުދިންވެސް ބެލުން ތިރިކުރަންޖެހޭނެއެވެ. އޭނަ އަވަހަށް ދާންވީއެވެ. ވީހާވެސް އަވަހަށް މިގެއިން ނިކުމެގެންގޮސް ކައިޒާން ކިޔާ ފިރިހެނަކާއި ދިމާވިކަން ހަދާން ނައްތައިލާނީއެވެ. ނަމަވެސް ޖޯންއަކީ ކާކުކަން އެނގެން ޖެހޭނެ ނޫންހެއްޔެވެ. އައިޑީ ވެސް ވީ އޭނަ އަތުގައެވެ.\n"އެކަމަކު...އެއްޗެއް އަހާލެވިދާނެތަ." ކެމީލާ ހުއްދައަށް އެދުނެވެ.\n"އެނީތިން....."ކައިޒާންގެ ނަޒަރު ކެމީލާގެ މޫނަށް އިރުކޮޅަކަށް ހުއްޓުނެވެ. ކައިޒާންއަށް ކެމީލާ ލަދުން އުޅޭކަން ފާހަގަކުރެވެނެވެ. އެމޫނަށް ވެރިވާ ޖަންބުކުލައިގެ ސަބަބުން އެ މޫނުގެ ރީތިކަން އިތުރުކޮށްދެއެވެ. ލައިގެން ހުރި ހެދުމުގެ ސަބަބުން ކެމީލާ ފެންނަނީ ތަފާތުކުއްޖެއްގެ ގޮތުގައެވެ. އޭނައާއި ބަލާއިރު އިސްކޮޅުން ކުރުކަމަށް ދެއްކިޔަސް ދިވެހިކުދިންނައި އަޅާބަލާއިރު އިސްކޮޅުން ތަންކޮޅެއްދިގެވެ. ހެދުން އަޅާފައި ހުރިގޮތުން ހަށިގަނޑުގެ ވަނާތައް ފޮރުވިފައިވުމުން ހަމައެކަނި އެނގެނީ މި އަންހެންކުއްޖާގެ މޫނު ހިތްގައިމުކަމެވެ. ބަލައިލާ މީހުންގެ ހިތްތަކަށް ފިނިކަން ގެނެސްދޭހާ އޮމާންވެފައި ހިތްގައިމެވެ.\n"ޓްވިންއެއް ހުރޭތަ..." ކެމީލާ އަހައިލިއެވެ. ކައިޒާން ކެމީލާ އިށީދެގެން އިން ސޯފާގެ ކުރިމަތީގައި ހުރި ކައުޗްގައި ޖައްސައިލިގޮތަށް އެއްފައި ދަމާލިއެވެ. ޖިންސް އިޝްތިހާރެއްފަދައެވެ.\n"ކީއްވެ ތިހެން އެހީ...." ކައިޒާން އެއް ބުމަ އަރުވައިލިއެވެ.\n"ކުރީ ދުވަހު އަހަންނާއި ދިމާވި ޖޯން ކިޔާ ޒުވާނެއް. ހީ އޯލްމޯސްޓް ލުކްސް ލައިކް ޔޫ. އަވިއައިނު އަޅައިގެން ހުރުމުން ދެލޯ ނުފެނުނަސް އެހެން ފީޗާސްތައް ވަރަށް ވައްތަރު. އެހެންވެ ހިތަށް އެރީ ހިތުގައި ނުބާއްވާ އޮޅުން ފިލުވާނީއޭ......" ކެމީލާ ވާރޭވެހުނު ދުވަހެއްގައި ހިނގިހާދިސާ ކިޔައިދިނުމުން ކުޑަ ސިހުމެއް ލިބިފައިވެސް ކައިޒާން ވަގުތުން އެ ޝުއޫރުތައް ކުޅަދާނަކަމާއިއެކު ފޮރުވާލައިފިއެވެ. ކެމީލާއާއި "ޖޯން" ބައްދަލުވެފައިވާކަން އެންމެ ކުރިންވެސް ކައިޒާން ދެނެގަތެވެ. ކެމީލާއަށް އޭނަ ފެނުމުން އަމަލުކުރިގޮތުން ކައިޒާންގެ ބޮލުގައި ރިއްސައިލިއެވެ. އެއްގޮތަކަށްވެސް ޖޯންކުރާ ކަންތައްތައް އޭނަގެ ހަނދާނަށް ނާންނާނީހެއްޔެވެ. އަމިއްލަ ނަފުސާއިމެދު ހަމްދަރުދީވިއެވެ.\n"ބައެއް ކަންތައް އެނގުމަށްވުރެ ނޭގުން މާރަގަޅުވާނެ. އަހަރެން ދަންނަން ޖޯން އެކަމަކު..........." ކައިޒާން އިތުރު ތަފްސީލަށް ދާން ނޫޅުނެވެ. ކެމީލާގެ ހިތުގައި ޝައްކުތަކެއް އުފެދުނެވެ. ކައިޒާންއާއި ޖޯންގެ އޮތީ ކޮން ގުޅުމެއްހެއްޔެވެ. ދެބެންނަށްވެފައި ކޮންމެވެސް ކަމަކާއި މައްސަލަޖެހި ވަކިން އުޅެނީ ބާވައެވެ. އެހާ ވައްތަރު ދެޒުވާނުންވެއްޖެއްޔާ ހަމަ ޓްވިންސްއިންނަށްވެސް ވެދާނެއެވެ. ކައިޒާން ސީރިޔަސްވީވަރު ފެނި އިތުރު ސުވާލުތަކެއް ކުރާކަށް ނުކެރުނެވެ.\n"އޯ.......ވާރޭ ހުއްޓާލައިފި....." ކެމީލާ ތަށި ތައް ބިއްލޫރި މޭޒުމަތީ ބަހައްޓާފައި ތެދުވެ ބެކްޕެކްނެގިއެވެ. އަނެއް އަތުން ނޫކުލައިގެ އޯކިޑުގައި ހިފެހެއްޓީ ނިކަން ލޯބިންނެވެ. ކައިޒާން ހުއްޓުވާކަށް ނޫޅުނެވެ. ކެމީލާ ޝުކުރު އަދާކޮށްފައި ހިނގައިގަތުމުން ދޮރު ހުޅުވާލަދިނެވެ. ގޭޓު ހުރަސްކޮށްލަމުން ބަލައިލުމުން ކައިޒާން އަތް ނެގިއެވެ. ކެމީލާ ކީއްކުރަން އެއްވެސް އިންސާނަކު އޭނައާއި މާ ގާތްކުރާކަށް ހިތެއް ނޭދެއެވެ. އެންމެ ލޯބިވާ އާއިލާ އާއި ވަކިން ދިރިއުޅޭއިރު އެހެން އަންހެންކުއްޖަކަށް ހިތް ހުޅުވާލަންވީ ކީއްވެހެއްޔެވެ. ގާތްކޮށްފިއްޔާ އޭނަގެ ސިއްރު ހާމަވެދާނެއެވެ. ކައިޒާން ދޮރަށް ލެނގިލިގޮތަށް ވިސްނުމެއްގެ ތެރޭ އެތައް އިރެއްވާންދެން ހުއްޓެވެ.\nކެމީލާ ގެއަށް ވަނުމަށްފަހުވެސް ކައިޒާންގެ ޚިޔާލުތަކާއި ވަތްކެއް ނުވެވުނެވެ. އެ ސިއްރުވެރިކަމުގެ ފަހަތުގައިވަނީ ކޯންޗެއްތޯ އޮޅުންފިލުވަން އެގެއަށް އަލުން ދާންވީއެވެ. ނޫނެކެވެ. ކޮންމެހެން ކައިޒާން ރީތިވީމައެއް ނޫނެވެ. އޭނަ ނޫސްވެރިކަމުގެ ރޮގުން ކުރިއަށްދާ ހިތްވާތީ އެފަދަ ތަފާތު އިންސާނުންގެ ދިރިއުޅުން އޮޅުންފިލުވާ ހިތްވަނީއެވެ. އުމުރުން އެކާވީސް އަހަރުވީއިރު ކެމީލާ އަދި ދުވަހަކުވެސް ވާހަކައެއް ލިޔެފައެއްނުވެއެވެ. ނަމަވެސް އޭނަ ދިވެހިބަހަށް ފުދޭވަރަކަށް މޮޅެވެ. ވާހަކައެއް ލިޔަން ޚިޔާލުކުރިޔަސް އެކަމަށް ވަގުތު ބޭނުންވާތީ ނުފެށިފައި ހުރީއެވެ. ބައެއްފަހަރު އިޖުތިމާއީ ކަންތައްތަކާއި ގުޅޭގޮތުން އޭނަ އާޓިކަލްތައް ލިޔެފައި ބަހައްޓައެވެ. ނޫހަކުން ފުރުސަތެއް ލިބޭނެ އިރަކަށް އިންތިޒާރުކޮށްކޮށް އޭނަ މާޔޫސްވާވަރުވިއެވެ. އެ ޚިޔާލެއްގައި އިންދާ ފޯނު ކޯލެއް އައުމާއިއެކު ކެމީލާ އިންތަނުން ތެދުވެ ފުންމަން ފެށިއެވެ.\n"ކިހިނެއްވީ....." ތަމަންނާ ކޮޓަރިން ނުކުމެގެން އައިގޮތަށް ސޯފާގައި ޖައްސައިލިއެވެ. އޭރު އުލާވެސް އޮތީ ސޯފާއަށް ދެފައި ނަގައިގެންނެވެ. ބިންމަތީގައި ބަހައްޓާފައި ހުރި ޗިޕްސްދަޅުން ފަހަރަކު ފޮތްޗެއް އަނގަޔަށް ލާފައި ހަފަނީ ދަހިކޮށެވެ. އުލާ ކަންނެތްކަމުން ކެއުމާއި ޑްރާމާބެލުން ނޫންކަމެއް ނުކުރެވެއެވެ. އަޑުކިޔާފައި ފަލަވާންފެށުމުން ދެރަވިޔަސް ކަސްރަތެއްކޮށްލުމަކީ އެކުއްޖާއަށް ކުރެވޭވަރުގެ ކަމެއްނޫނެވެ.\n"ވަޒީފާ ހަމަޖެހުނީ. އޮންލައިން ނޫހަކުން........."\n"ދެން ހޮސްޕިޓަލަށް ނުގޮސް ހުއްޓާލާނީތަ......" ތަމަންނާ މޫނު ބަނަކޮށްލިތަން ފެނިފާ ކެމީލާގެ ހިތް އޮއްސޭގޮތްވިއެވެ. މަންމަގެ ނުރުހުމުގައި ވަޒީފާއަށް ދާކަށް އޭނަ ނެތެވެ. ނަމަވެސް ޝައުގުވެރިވަނިވި ދާއިރާއަކުން ކިޔަވަނިކޮށް ލިބުނު ފުރުސަތު ހަމަ ގެއްލުވާލަންވީހެއްޔެވެ. މަންމައަށްޓަކާ ހުރިހާ އުފާތަކެއް ގުރުބާންކުރަންވާނެ ހެއްޔެވެ.\n"އެތަނަށް ދާ ހިތަކުން ނޫން ދިޔައީ. އެކިތަންތަނަށް ސިޓީ ލީމަ ލިބުނީ. ޖާނަލިޒަމް ކޯސް ހަދަންޏާ ހޮސްޕިޓަލެއްގައި ނޫޅެވޭނެއްނު މަންމާ..." ކެމީލާ މަންމައަށް ވިސްނައިދޭން މަސައްކަތްކުރުމުން ވަކިން ރުޅިގަދަވެ މޫނުމަތީ އެތިފަހަރެއްޖެހިއެވެ. ޒުވާބުކުރަން އުޅެންޏާ ދެފައި ބިންދާލާނަމޭ ބުނެ އިންޒާރުކުރިއެވެ. އޭނަ ކަރުގެ ނާރުތައް ފުއްޕާފައި ކެމީލާއާއި ދިމާލަށް ހަޅޭއްލަވާ އަޑު މުޅިތަނުގައި އަޑު ހިފައިލިއެވެ. ތަމަންނާ ދެކޭގޮތުން ނޫސްވެރިއެއްގެ ގޮތުގައި ހުރުމަކީ ދަށު ދަރަޖައިގެ ކަމެކެވެ. ކެމީލާ ޖެހޭނީ ޑޮކްޓަރަކަށްވާށެވެ. ބޮޑު މުސާރަލިބޭނީ މެޑިސިން ހަދައިގެންނެވެ. ތަމަންނާ މޫނު ހަދާލައިގެން ހުރެ ޔާސިރުއަށް ވަގުތުން ގުޅާފައި އެންގީ ކެމީލާ ހުއްޓުވާށެވެ. އޭނައަށްވެސް ނާންގާ ސިއްރުން ނޫހަކަށް ސިޓީލައިގެން ވަޒީފާ ހޯދައިގެން އުޅޭކަމުގައި ބުނީ އޭނައަށް ކަޅި އަޅާލަމުންނެވެ. ކެމީލާގެ ހުރިހާ އުފާތަކެއް ފެނަށްވެގެން ދިޔައެވެ. މަންމަމެންނަށް ނުވިސްނެނީ ކީއްވެހެއްޔެވެ.\nހޮސްޕިޓަލުގެ ޑިއުޓީއަށް ގޮސް ބަލައިލިއިރު މަސައްކަތްކުރަން ޖެހިފައި އޮތީ ނަފްސާނީ ޑޮކްޓަރ ނާޔަލްއާއިއެކުގައެވެ. ކެމީލާގެ ހިތަށް ބިރުވެރިކަމެއްވަނެވެ. ނާޔަލްގެ ޖެއްސުންތަކާއި ގޯނާތައް ހައްދުން ނައްޓާނެކަން ޔަގީނެވެ. އެކޮޓަރިއަށް ވަނުމަށްފަހު ނާޔަލް ފެނުނީ ނިކަން ޕްރޮފެޝަނަލް ކޮށެވެ. އެންމެ ފަހަރަކުވެސް އޭނައާއި ހަތަރުކަޅި ހަމަކޮށްނުލައެވެ. ވަންނަ ކޮންމެ ބަލިމީހަކު އެތަނުން ނުކުތީ ހިނިތުންވެފައި ތިބެއެވެ. އެންމެންވެސް ނާޔަލްއަށް ޚާއްސަގޮތަކަށް ބަލާކަން ކެމީލާ ފާހަގަކުރިއެވެ. ހުރިހާ އުމުރުގެ މީހުންނަށް ނާޔަލް ރީތިނުވާންވީ ސަބަބެއްނެތެވެ. ރަސްމީކޮށް ސޫޓުގައި ހުރުމުން ވަކިން ސްމާޓެވެ. ބޭރުން ކޯޓުލާފައި ހުރުމުން ޝަޚުސިއްޔަތުގެ ވަރުގަދަކަން ފެންނާން ހުއްޓެވެ.\nކޮފީ ބްރޭކްގަޑި ޖެހުނެވެ. ނާޔަލް ބަސްއަހައިގެން އިންވަރު ފެނިފައި ކެމީލާ ބަލިމީހުން ބަލާ ކޮޓަރިން ނިކުންނާން ދިޔައީ ހިތްހަމަޖެހިފައ ހުރެ ލުއި ހިނިތުންވުމެއްގައެވެ.\n"މާ އަވަހަށް ތަނަކަށް ދާން ޖެހިފައި އޮތީތަ. ޔޫ ސްޓިލް ހޭވް ތްރީ އަވާސް ޓު ސްޓޭ ވިތް މީ...... " ކެމީލާގެ ދުވަހުގެ ތާވަލް ރޭވިފައިވާ ގަނޑަށް ބަލައިލަމުން ނާޔަލް ސުވާލުކުރިއެވެ. އެހާ ރަސްމީކޮށް ވާހަކަދެއްކުމުން ބަލިކަށިވާގޮތްވެ އަލުން އައިސް ގޮނޑީގައި އިށީންނަން މަޖުބޫރުވީ ނާޔަލް އިތުރަށް އެއްޗެއް ނުބުނަނީހެވެ.\n"އަޅުގަނޑު.....އެއްޗެއް ބޯން.." ކެމީލާ ކުޑަކޮށް ލަދުގަތެވެ.\n"ސޯ؟ ހޭވް ކޮފީ ވިތް މީ.........."\n"އަޅުގަނޑު... ބަނޑުހައެއް ނުވޭ..........." ކެމީލާ ކަންބޮޑުވިއެވެ.\n"ޔޫ ޝުޑް ބީ. މިތާ އިންނަތާ ކޮން އިރެއް. އެހެންނޫނަސް އަހަރެން ނުބުނަމެއްނު އެކްސްކިއުޒް ތަކެއް ދޭށޭ. ކާން ޖެހޭނީ. އިޓްސް އެން އޯޑާ. "\n"ވާހަކައެއް ދައްކަންވެފައި އެބައޮތޭ...." ނާޔަލް ކެމީލާއަށް ބަލައިލީ ފުން ނަޒަރަކުންނެވެ. ސީރިޔަސްވުމުން ލޮލުގެ ކުލަ ވަކިން ގަދަވެލައެވެ. ވަރުގަދަ ބުމައާއި ދިގު އެސްފިޔަތަކާއިއެކު އެފަދަ ކުލައެއްގެ ކަޅިއެއް ހުރުމުން އަޅައިގަންނަގޮތެއް ހުރެއެވެ. އަންހެންކުދިން މޮޔަވާވަރުވެއެވެ.\nނާޔަލް ފޯނުކުރީ ކެފޭއަށެވެ. ގެނެސްދޭންވީ އެއްޗެއްސަށް އޯޑަރުދީފައި ނާޔަލް ޖައްސައިލީ މޭޒުމަތީގައެވެ. އެއްފައި ބިންމަތީގައި ވިއްދާލައިގެން އޭނަ އިންއިރު މޮޑެލްއަކާ ތަފާތެއް ނެތެވެ. ރަސްމީގޮތްގަނޑު މުޅިން ބަދަލުވިއެވެ. އަންހެންކުދިންނަށް ހިތްކިޔާ ނާޔަލް ވުޖޫދަށް އައިފަދައެވެ. ކެމީލާއިނީ ހަދާނެގޮތް ހުސްވެފައެވެ. ނާޔަލްއާއި ޖޯންއާއި ދެމީހުން ހަމަ އެއްކަހަލަ ދެމީހުންނޭ ހިތަށްއެރިއެވެ. ނާޔަލްގެ މިޒާޖު ހުންނަގޮތުން "ބޭޑްބޯއި" އަކަށްވުރެ " އަލްފާ މޭލް" އެއްފަދައެވެ.


Iran aa dhekolhah dhathikurumuge hurihaa fiyavalheh alhanee | Mihaaru\nނިއުކްލިއާ އެއްބަސްވުމުން އެމެރިކާ ވަކިވެފައި ވަނީ މެއި މަހު. --ފޮޓޯ:އޭއެފްޕީ\n03 ނޮވެމްބަރ 2018 - 16:379comments\nވައިޓް ހައުސް އިން ބުނެފައި ވަނީ އީރާނާ ދެކޮޅަށް އަޅަނީ އެންމެ ވަރުގަދަ ފިޔަވަޅުތައް ކަމަށާއި އެ ފިޔަވަޅުތަކުގެ ދަށުން އީރާނުގެ އިތުރުން އެ ގައުމާ އެކު ވިޔަފާރި ކުރާ ގައުމުތަކާ ދެކޮޅަށް ވެސް ފިޔަވަޅު އަޅާނެ ކަމަށެވެ. ނަމަވެސް އީރާނުގެ ތެޔޮ އިމްޕޯޓް ކުރުމަށް އަށް ގައުމަކަށް ވަނީ ލުއިތަކެއް ދީފަ އެވެ.\nއީޔޫގެ ގައުމުތަކުން ބުނެފައި ވަނީ އީރާނާ އެކު ގާނޫނު ހުއްދަ ކުރާ ގޮތުގެ މަތިން ވިޔަފާރި ކުރާ އީޔޫގެ ކުންފުނިތައް ހިމާޔަތް ކުރާނެ ކަމަށެވެ.\nނިއުކްލިއާ އެއްބަސްވުމުން އެމެރިކާ ވަކިވެފައި ވަނީ މެއި މަހު އެވެ. ނިއުކްލިއާ އެއްބަސްވުމުގެ ބައިވެރިންނަކީ އެމެރިކާގެ އިތުރުން އިނގިރޭސި ވިލާތް، ފްރާންސް، ޖަރުމަން، ރަޝިޔާ އަދި ޗައިނާ އެވެ.\nއީރާނާ ދެކޮޅަށް އަޅާ ފިޔަވަޅުތައް ތަންފީޒް ކުރާނީ ނޮވެމްބަރު5ވަނަ ދުވަހު އެވެ. ފިޔަވަޅުތައް އީރާނުގެ ޝިޕިން އާއި ޝިޕްބިލްޑިން، ފައިނޭންސް އަދި އެނާޖީ ދާއިރާ ކަވަރުކުރާނެ އެވެ. ދަތިކުރުމުގެ ލިސްޓުގައި 700 އަށް ވުރެ ގިނަ ފަރުދުންނާއި ކުންފުނި، ކަނޑު ބޯޓު ފަހަރާއި މަތިންދާ ބޯޓް ހިމެނެ އެވެ. އޭގެ ތެރޭގައި ބޮޑެތި ބޭންކްތަކާއި ތެޔޮ އެކްސްޕޯޓް ކުރާ ކުންފުނިތަކާއި ޝިޕިން ކުންފުނިތައް ވެސް ހިމެނެ އެވެ.


ރާއްޖޭގެ ބެޑްމިންޓަން އަމްޕަޔަރު ޝިހާމް އޮލިމްޕިކްސް އަށް\n15 ޖޫން 2021 - 17:58 0\nއަންނަ މަހު ޖަޕާނުގެ ޓޯކިޔޯގައި ފަށާ އޮލިމްޕިކްސްގެ ބެޑްމިންޓަން އިވެންޓުގައި އިންސާފުކުރުމުގެ ފުރުސަތު ރާއްޖޭގެ ކުޅަދާނަ ބެޑްމިންޓަން އަމްޕަޔަރު އަހުމަދު ޝިހާމް (ޕުޗު) އަށް ލިބިއްޖެ އެވެ.\nމި ފުރުސަތާ އެކު ޕުޗު ވެފައިވަނީ ދުނިޔޭގެ ފެންވަރުގެ ބޮޑު ދެ މުބާރާތެއްގައި ރާއްޖޭ ތަމްސީލްކުރާނެ ފުރަތަމަ ބެޑްމިންޓަން އަމްޕަޔަރަށެވެ. އޭނާ ވަނީ 2017 ވަނަ އަހަރު ބެޑްމިންޓަން ވޯލްޑް ޗެމްޕިއަންޝިޕެއްގައި އިންސާފުކުރި ފުރަތަަމަ އަމްޕަޔަރުގެ ޝަރަފް ހޯދައިފަ އެވެ.\nއޮލިމްޕިކްސްގެ ބެޑްމިންޓަން އިވެންޓުގައި ރާއްޖެ އިން އޮފިޝަލްކަން ކުރާނެ ރާއްޖޭގެ ދެ ވަަނަ އަމްޕަޔަރަކީ ޕުޗު އެވެ. މީގެ ކުރިން 2016 ވަނަ އަހަރު ބްރެޒިލްގެ ރިޔޯގައި ބޭއްވި އޮލިމްޕިކްސްގައި ރާއްޖޭގެ އަމްޕަޔަރު އަހުމަދު އަބްދުލް ކަރީމް (ޒޯލާ) ވަނީ އިންސާފުކޮށްފަ އެވެ.\nރާއްޖޭގައި ބާއްވާ އިންޓަނޭޝަނަލް މުބާރާތްތަކުގެ އިތުރުން ޕުޗު ވަނީ މީގެ ކުރިން ފާހަގަކޮށްލެވޭ ބައިނަލްއަގުވާމީ ފެންވަރު ރަަނގަޅު ގިނަ މުބާރާތްތަކެއްގައި އިންސާފުކޮށްފަ އެވެ. އެ ގޮތުން 2017 ވަނަ އަހަރު ސްކޮޓްލޭންޑްގެ ގްލާސްގޯގައި ކުރިއަށްދިޔަ ބެޑްމިންޓަން ވޯލްޑް ޗެމްޕިއަންޝިޕްގައި އޮފިޝަލްކަން ކުރި އެވެ. އަދި ވިއެޓްނާމްގައި އޮތް ހެނޯއީ އިންޓަނޭޝަނަލް ޗެލެންޖުގައި ވެސް އޮފިޝަލްކަން ކުރި އެވެ.\nސަރަހައްދީ މުބާރާތްތަކުގެ އިތުރުން ޕުޗު ވަނީ އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގައި ވެސް އިންސާފުކޮށްފަ އެވެ.\nރާއްޖޭގެ ރެފްރީންނާއި އޮފިޝަލުން ވަނީ ބައިނަަލްއަގުވާމީ ބޮޑެތި މުބާރާތްތަކުގައި ރެފްރީކަން ކޮށްފަ އެވެ. އެ ގޮތުން 2002 ވަނަ އަަހަރުގެ ފީފާ ވޯލްޑް ކަޕްގައި ރެފްރީ މުހައްމަދު ސައީދު ވަނީ ލައިންސަަމަނެއްގެ ޒިންމާ އުފުލައިފަ އެވެ. ރާއްޖޭގެ ބީޗްވޮލީބޯޅަ ރެފްރީ އަދި މި ވަގުތު ސްޕޯޓްސް ކޯޕަރޭޝަންގެ ޗެއާމަނަކަށް ހުންނެވި ހުސެއިން މުހައްމަދު (ވޮލީ ހުސެން) ވަނީ ދުނިޔޭގެ ފެންވަރުގެ ބީޗް ވޮލީ ސީރީސްއެއް ކަމަށްވާ އެފްއައިވީބީގެ ވޯލްޑް ޓުއާގައި އިންސާފުކޮށްފަ އެވެ. އަދި އޭޝިއަން ގޭމްސް އިން ވެސް ފުރުސަތު ހޯދި އެވެ.\nނެޓްބޯޅަ އަށް ބަލާއިރު، އޭޝިއަން ޔޫތު ނެޓްބޯލް ޗެމްޕިއަންޝިޕްގެ ފައިނަލް މެޗެއްގެ އޮފިޝަލްކަން ރާއްޖޭގެ ރެފްރީ ރިލްވާން އާދަމް ވެސް ވަނީ ކޮށްފަ އެވެ.\nއަންނަ މަހުގެ އޮލިމްޕިކްސްގައި ވާދަކުރުމުގެ ފުރުސަތު މިހާތަނަށް ލިބުނީ ރާއްޖޭގެ ތިން އެތުލީޓުންނަށެވެ. އެއީ ބެޑްމިންޓަނުން ފާތިމަތު ނަބާހާ އާއި ސްވިމިން އިން އައިޝަތު ޝައުސަން އާއި އަލީ އިމްއާން އަށެވެ. އެތުލެޓިކްސް އިން ވާދަކުރާ އެތުލީޓު ހޮވާނީ ޓައިމް ޓަރަޔަލްސްތައް ބޭއްވުމަށް ފަހު އެވެ.\nއޮލިމްޕިކްސް ތާވަލުކޮށްފައިވަނީ އަންނަ މަހުގެ 23 އިން އޮގަސްޓް އަށް ވަަނަ ދުވަހަށެވެ.\nބެޑްމިންޓަން އެސޯސިއޭޝަން އޮފް މޯލްޑިވްސް (ބީއޭއެމް)\nޕުޗު: ދުނިޔޭގެ ކުޅިވަރު އީދުން ފެންނާނެ ދިވެހި އޮފިޝަލް\n12 days 0\nރިވައިވަލްގެ އާ ހެޑް ކޯޗަކަށް ނަޝްފާން ހަމަޖައްސައިފި\n21 days 0\nއޮލިމްޕިކްސްގައި ނަބާ ވަރުގަދަ ގްރޫޕަކަށް\n24 days 0


Didi vaki kurumakee judiciary islaahu kuran alhaa bingaleh: MP Hisaan | Mihaaru\nޑީޑީ ވަކިކުރުމަކީ ޖުޑިޝަރީ އިސްލާހުކުރަން އަޅާ ބިންގަލެއް: ހިސާން\nރައްޔިތުންގެ މަޖިލިހުގެ ޖަލްސާއެއްގައި ތުޅާދޫ ދާއިރާގެ މެމްބަރު ހިސާން ހުސެއިން ބައިވެރިވެވަޑައިގަންނަވަނީ. ޑީޑީ ވަކިކުރަން އޭނާ ތާއީދު ކުރެއްވި. --- ފޮޓޯ: މަޖިލިސް\nފަނޑިޔާރު ކަމުން ޑީޑީ ވަކިކުރުމަށް ރައްޔިތުންގެ މަޖިލިހުގެ ޖުޑިޝަރީ ކޮމިޓީން ނިންމި ރިޕޯޓަށް ބަހުސް ކުރައްވަމުން ހިސާން ވިދާޅުވީ ރާއްޖޭގެ ޝަރުއީ ނިޒާމު އިސްލާހު ކުރުމަށް ގޮވާލައި ރައްޔިތުން އަޑު އުފުލަމުން އަންނަތާ އެތައް ދުވަހެއްވެފައިވާ ކަމަށެވެ. އަދި ފަނޑިޔާރު ޑީޑީއާ ގުޅޭ ގޮތުން ތުހުމަތު ކުރެވުނު މައްސަލަތަކަކީ ރައްޔިތުން ވަރަށް ގާތުން ބަލަމުން ދިޔަ ކަންކަން ކަމަށް އޭނާ ވިދާޅުވި އެވެ.\nހިސާން ވިދާޅުވި ގޮތުގައި ފަނޑިޔާރުންނާއި މެޖިސްޓްރޭޓުންގެ ގައިގައި އަތްނުލެވޭނެ ކަމަށް ރައްޔިތުންނަށް ކުރިން އޮތީ ގަބޫލު ކުރެވިފަ އެވެ. އަދި ފަނޑިޔާރުން މަސައްކަތް ކުރައްވަމުން ގެންދެވީ ވެސް އެމީހުންނާ ދެކޮޅަށް ފިޔަވަޅެއް ނާޅާނެ ކަމަށް ގަބޫލު ކުރައްވައިގެން ކަމަށް ހިސާން ވިދާޅުވި އެވެ.\nރައްޔިތުންގެ މަޖިލިހުގެ ރިޔާސަތުގައި، މަޖިލިހުގެ ނައިބު ރައީސް އީވާ އަބްދުﷲ. --- ފޮޓޯ: މަޖިލިސް\n"ތިމަންނަމެންނަކީ ތިމަންނަމެން (ފަނޑިޔާރުން) ކުރާ ކަންތައްތަކަށް އެއްވެސް ދުވަހަކު ޖަވާބުދާރީ ވާން ޖެހޭނެ ބައެއް ނޫން ކަމަށް ގަބޫލު ކުރެވޭ ހާލަތުގައި އެމީހުން މިގޮތަށް އަމަލު ކުރީ. (އެހެންވެ) ރާއްޖޭގެ ޝަރުއީ ނިޒާމު އިސްލާހު ކުރަން އެޅޭނެ މުހިންމު ފިޔަވަޅެއް މިއަދު މިއީ،" ހިސާން ވިދާޅުވި އެވެ.\nހިސާން ވިދާޅުވި ގޮތުގައި ސުޕްރީމް ކޯޓުގެ ފަނޑިޔާރެއް ވަކިކުރުމަކީ "އާދައިގެ ކުޑަ ކަމެއް" ނޫނެވެ.\nފަނޑިޔާރުންނާ މެދުގައި އުފުލޭ ސުލޫކީ މައްސަލަތަކުގެ ޝަކުވާތައް ބެލޭނެ މުއައްސަސާއެއް އޮތް ރައްޔިތުންނަށް ގަބޫލު ކުރެވުމަކީ ޖުޑިޝަރީއާ މެދުގައި އިތުބާރު ހޯދަން އަޅަން ޖެހޭ މުހިންމު އެއް ފިޔަވަޅުގެ ގޮތުގައި ހިސާން ވަނީ ފާހަގަ ކުރައްވައިފަ އެވެ. އަދި ސިޔާސީ ނުފޫޒުގެ ފަރުދާގައި ފޮރުވިގެން ތިބެ ކަންކަން ނުކުރެވޭނެ ކަން ފަނޑިޔާރުން ގަބޫލު ކުރައްވަން ޖެހޭ ކަމަށް ހިސާން ވިދާޅުވި އެވެ.\nހިސާން ވިދާޅުވި ގޮތުގައި ފަނޑިޔާރެއްގެ މައްޗަށް ސުލޫކީ މައްސަލައެއް ބަލާ ކޮންމެ ފަހަރެއްގަ އާއި ފިޔަވަޅެއް އަޅާ ކޮންމެ ފަހަރަކު، އެ ފަނޑިޔާރަކު ކޮންމެވެސް ސިޔާސީ ބޭފުޅެއް ކައިރިއަށް ގޮސް ވާހަކަ ދައްކަވައި ލޮބީކޮށް، ފިޔަވަޅު ބަދަލު ކުރުމަކީ ކުރިން އަމަލު ކުރާ ގޮތެވެ. ސިޔާސީ ބޭފުޅުން މިގޮތަށް އަމަލު ކުރުން ހުއްޓުވުމަކީ މުހިންމު ކަމެއް ކަމަށް ވެސް ހިސާން ވިދާޅުވި އެވެ.\nސުޕްރީމް ކޯޓުގެ ނުފޫޒު އެއީ ހުދޫދެއް ނެތް ގޮތަށް، ފަނޑިޔާރުންގެ މައްޗަށާއި ކޯޓުތަކުގެ މައްޗަށާއި ރައްޔިތުންގެ މައްޗަށް ފޯރުވޭނެ އެއްޗެއް ނޫން ކަން ރައްޔިތުންނަށް ގަބޫލު ކުރެވޭ ނަމަ، ސުޕްރީމް ކޯޓާ މެދުގައި ރައްޔިތުންގެ އިތުބާރު އުފެދޭނެ ކަމަށް ވެސް ހިސާން ވިދާޅުވި އެވެ.\nމަޖިލިހުގެ މެމްބަރުންގެ ފަރާތުން ޖޭއެސްސީގައި އިންނަވާ މެމްބަރު ހިސާން ވިދާޅުވި ގޮތުގައި ފަނޑިޔާރުންގެ ތެރެއިން "މިފަދަ މުޑުދާރު" އަމަލުތައް ހިންގަވާ ފަނޑިޔާރުން ވަކިކޮށް، އިސްލާހީ ފިޔަވަޅުތައް އަޅާ ފަނޑިޔާރުންނަށް ތަމްރީން ދިނުމަކީ ވެސް މުހިންމު ކަމެއް ކަމަށެވެ.\n"އަޅުގަނޑު ގަބޫލު ކުރާ ގޮތުގައި އަޅުގަނޑުމެންނަށް މިއަދު މި އެޅެނީ ޖުޑިޝަރީ އިސްލާހު ކުރުމުގެ ބިންގާ. އަޅުގަނޑުމެން މި މަސައްކަތް ކާމިޔާބުވެ، ރައްޔިތުން އެދޭ ތާހިރު، ޝަރުއީ ނިޒާމެއް އަޅުގަނޑުމެންނަށް މި ގައުމުގައި ބިނާ ކުރާނަން،" ހިސާން ވިދާޅުވި އެވެ.\nޑީޑީ ވަކިކުރުމާ މެދު މިއަދު މަޖިލިހުގެ ތަޅުމުގައި ވޯޓަކަށް ދިއުމަށް ވަނީ ހަމަޖެހިފަ އެވެ.\nރައްޔިތުންގެ މަޖިލިސް ފަނޑިޔާރުން ސުޕްރީމް ކޯޓް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ގާޒީ އަބްދުﷲ ދީދީ މެމްބަރު ހިސާން ހުސެއިން (ތުޅާދޫ)\nތިޔަދައިކައިދިނީ ޒާތީ ހަސަދަ ފިލުވާލުމުގެ ނަމޫނާއެއް.\nޑީޑީ ފަނޑިޔާރުކަމުން ވަކިކުރުމަށްވުރެ ވަކި ރަނގަޅުކަމެއް މި ހިނގާ ރައްޔިތުންގެ މަޖްލީހަކުން ނުކުރެއެވެ. މިއަދު ރައްޔިތުންގެ މަޖްލީހާއިމެދު ރައްޔިތުން ފަހުރުވެރިވެއެވެ. ރިޔާސީ ނިޒާމެއްގައި ގާނޫނު ހަދާ މަޖްލީހެއް ހިންގަންޖެހޭ އެންމެ ފުރިހަމަ ގޮތަށް މިއަދުގެ މަޖްލީސް އެބަ ހިނގައެވެ. މިއީ ރައީސް މުޙައްމަދު ނަޝީދުގެ ހިކުމަތްތެރިކަމާއި، ހިންގުތެރިކަމެވެ.\nމި މީހުންގެ ނިމުން ހިތިވާނެ. އަހަރުމެންނަށް އެތަން ފެންނާނެ...\n"އިސްލާހް" ގެ މާނައަކީ ތިމާ ހިތްއެދޭ މީހުން އެތަންތަނަށް ލުންތޯ؟\nސާބަހޭ ކަމަނާ..މެޖޯރިޓީ ލިބިފައިއޮތީ..ތިބޭފުޅުންގެ ވިސްނުމާއި އެއްގޮތަކަށް ކަންކަންކުރެވޭ ގޮތައް ހުރިހާތަނެއް ތިސާފުކޮށްލަނީ..\nމުޅި އޮޑީގައި ހަސަނުގެ ދެފައި، ހިސާނު ނޫނީ ޤާނޫނު ދަންނަ މީހެއް އެމްޑީޕީގައި ނެތީތޯ. މާބޮޑަށް ސިޔާސީ ކުލަ ޖެހިއްޖެނަމަ ރަނގަޅު ގޯސް ވަކި ނުވާނެ. އެއީ ކިތައްމެ މޮޅު ޤާނޫނީ ފާހެއް އޮތް މީހެއްކަމުގައި ވިއަސް.\nރީތިކޮށް ކުރެވެން އޮތްކަމެއް ހަޑިކުރެއްވީ ނޫންތޯ. ރައީސް ނަޝީދުގެ ކުށެއް ނެތްކަން ސާބިތުކޮށްދޭން އެ ފަޑިޔާރެއްގެ ކުރިމައްޗަށްގޮސް ނާކާމިޔާބުވެފައިވާއިރު، އެ ފަޑިޔާރަކާމެދު ރައީސް ނަޝީދު ހުށަހެޅުއްވި މައްސަލަ ކަމަނާ ބައްލަވައި ވަކި ކުރަން ނިންމައި، ވަކިކުރަން މަޖްލީހުގައި ކަމަނާ ބަހުސްކޮށް، ކަމަނާ ޖޭއެސްސީގެ ނިންމުމަށް ތާއީދުކޮށް، މިއީވާ ރީތި ޑްރާމާއެއް.\nވަކި ސިޔާސީ ޕާާތީއަކުން ގޮތް ނިންމުމަކީ އަނިޔާވެރިކަން. ޙުރިހާ އެއްމެނަށް އިންސާފު ނުލިބެންޏާޗ އެއީ ބޭއިންސާފް. މިގައުމުގަ ގިނައީ ތިޔަ މެމްބަރުންނާ އިދިކޮޅު މީހުން.\nޖޭއެސްސީގައި ވެސް ހިސާން ހުސައިން ، މަޖްލިސް ޖުޑިޝަލް ކޮމިޓީގައި ވެސް ހިސާން ހުސައިން..... ނަޝީދުގެ ވަކީލަކަށް އުޅުނީ ވެސް ހިސާން ހުސައިން،..... ކޮންފްލިކްޓް އޮފް އިންޓަރެސްޓް....\nތިޔައެޅީ މަޖިލީހުގެ ރައީސް ގައުމު ހިޞާރު ކުރުމުގެ ބިންގާ...


Garunuge Enmme Dhigu Handhukeytha Mimahu Fennaaane! - Vaguthu\nހަނދު ކޭތަ، އައްޑޫ ސިޓީ ހިތަދޫއިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\nގަރުނުގެ އެންމެ ދިގު ހަނދުކޭތަ މިމަހު 18 އަދި 19 ގައި ފެންނާނެ ކަމަށް ނާސާ އިން ބުނެފިއެވެ.\nނެޝަނަލް އެރޮނޮޓިކްސް އެންޑް ސްޕޭސް އެޑްމިނިސްޓްރޭޝަން (ނާސާ) އިން ލަފާކުރާ ގޮތުގައި 21 ވަނަ ގަރުނުގެ އެންމެ ދިގު ހަނދުކޭތަ ފެންނާނީ މަދު ހަފުތާތަކެއްގެ ތެރޭގައެވެ. މީގެ ކުރިން ކުޑަ އިރުކޮޅެއްގެ ތެރޭގައި ފެނިފައިވާ ހުރިހާ ހަނދުކޭތަތަކެއްގެ ތެރެއިން، މިއީ އެންމެ ދިގު މުއްދަތަކަށް ދެމިގެންދާނެ ކޭތައެއް ކަމަށް ނާސާ އިން ލަފާކުރެއެވެ.\nނާސާއިން ބުނާ ގޮތުގައި ހަނދުކޭތަ ތިން ގަޑިއިރަށް ވުރެ ގިނަ އިރު ވަންދެން ހުންނާނެއެވެ. ހަނދުކޭތަ ހިފާވަގުތު، ހަނދުގެ ސަތަހައިގެ ބޮޑު ބައެއް، ބިމުން ރަތް ކުލައިން ފެންނަން ހުންނާނެ ކަމަށާއި، އެއީ ބަލާލަން ރީތި މަންޒަރަކަށް ވެގެންދާނެ ކަމަށް ބުންޏެވެ.\n21 ވަނަ ގަރުނުގެ އެންމެ ދިގު ހަނދުކޭތަ މިހާތަނަށް ހިފާފައި ވަނީ 2018 ވަނަ އަހަރު ތެރޭފައެވެ. އެ އަހަރު އެ ކޭތަ ހިފާފައިވަނީ ދުނިޔޭގެ ހިޔަނި، އެއް ގަޑިއިރާއި 43 މިނެޓަށްވުރެ ގިނައިރަށެވެ.\nބައެއް ފަހަރަށް ހަނދުކޭތައެއް ހިފާއިރު، ދުނިޔޭގެ ހިޔަނި އޭގެ އެންމެ ފުރިހަމަ ގޮތުގައި ހަނދުގެ ތެރެއަށް ނުފޮރުވަ އެވެ. މިކަމުގެ ސަބަބުން ހަނދުގެ ސަތަހައިން އަލިކަމުގެ ޑްރެމެޓިކް ޝޯއެއް ދައްކުވައިދެއެވެ.\nމި ގަރުނުގެ އެންމެ ބޮޑު ހަނދުކޭތަ ހިފާނީ މިމަހުގެ 18 އަދި 19 ވަނަ ދުވަހުއެވެ. މި ކޭތަ އެންމެ ރީއްޗަށް ފެންނާނީ އުތުރު އެމެރިކާ، ދެކުނު އެމެރިކާ، އިރުމަތީ އޭޝިއާ، އޮސްޓްރޭލިއާ އަދި ޕެސިފިކް ސަރަހައްދަށެވެ. އެހެން ގޮތަކަށް ބުނާނަމަ އިރުކޭތަ ހިފާ ވަގުތު އިރުއުދަރެހުން މައްޗަށް ހަނދު ފެންނަ ހުރިހާ ސަރަހައްދަކަށް ވެސް ހަނދު ފެންނަން ހުންނާނެއެވެ.


އެޕަލްގެ ސްޕްރިންގް ލޯޑެޑް އިވެންޓް އެޕްރީލް 20ގައި ބާއްވަނީ - Tech News Maldives\nއެޕަލްގެ ސްޕްރިންގް ލޯޑެޑް އިވެންޓް އެޕްރީލް 20ގައި ބާއްވަނީ\nމުހައްމަދު ރައްޔާން • 16 އޭޕްރީލު 2021\n2021 ވަނަ އަހަރަށް އެޕަލް ކުންފުނިން އައު އުފެއްދުންތަކެއް ދައްކާލުމަށް ތައްޔާރު ވެއްޖެއެވެ. އެގޮތުން އެކުންފުނިން ހާމަކޮށްފައިވާ ގޮތުގައި އެކުންފުނީގެ ކެލިފޯނިއާ އޮފީހުގައި 20 އޭޕްރީލްގައި މިކަމަށް ހާއްސަ ހަރަކާތެއް އޮންނާނެއެވެ. އޮންލައިންކޮށް ބާއްވާ މި ހަރަކާތް އެޕަލްގެ ވެބްސައިޓުން ބަލާލެވޭނެއެވެ.\nމި ހަރަކާތުގެ ނަމަކަށް އެކުންފުނިން ދީފައިވާ ނަމަކީ ސްޕްރިންގް ލޯޑެޑް އެވެ. މިހަރަކާތުގެ ލޯގޯއަކީ ވަރަށް ކުލަގަދަކޮށް ކުރަހާލާފައިވާ އެޕަލްގެ ލޯގޯއެކެވެ. މި ލޯގޯގެ ޑިޒައިންގެ ސަބަބުން ބެލެވޭ ގޮތުގައި މިހަރަކާތުގައި އެޕަލް ޕެންސިލް އާއި ބެހޭ އިތުރު މައުލޫމާތު ލިބިގެން ގޮސްދާނެއެވެ.\nބްލޫމްބާގް އިން މިދިޔަމަހު ރިޕޯޓްކޮށްފައިވާ ގޮތުގައި އެޕަލް އިން ދަނީ އައު އައިޕެޑެއް ބާޒާރަށް ނެރުމަށް މަސައްކަތްކުރަމުންނެވެ. އެހެންކަމުން މި ހަރަކާތުގައި މި އައިޕެޑާއި ގުޅޭ މައުލޫމާތުވެސް ލިބިގެންގޮސްދާނެ ކަމަށް ބެލެވެއެވެ.\nމި ހަރަކާތަކީ މިދިޔަ ނޮވެމްބަރުގައި އައު މެކްބުކް ދައްކާލުމަށް ބޭއްވި ހަރަކާތަށް ފަހު އެކުންފުނީގެ އުފެއްދުންތަކާއި ގުޅުވައިގެން ބާއްވާ ފުރަތަމަ ހަރަކާތެވެ.


Shaheedh Vy Alhugan'dumenge Rayyithun, Hamalaadhiny Nirubaverin - Bodu Vazeeru - Vaguthu\nޝަހީދުވީ އަޅުގަނޑުމެންގެ ރައްޔިތުން، ހަމަލާދިނީ ނިރުބަވެރިން - ބޮޑުވަޒީރު\nނިއު ޒީލެންޑުގެ ކްރައިސްޗާޗުގެ މިސްކިތެއްގައި މިއަދު ހުކުރަށް ގޮސް ތިބި ބަޔަކަށް އަމާޒުކޮށް ބަޑިން ހަމަލާދީފައިވަނީ ޓެރެރިސްޓުން ކަމަށާއި، ޝަހީދުވީ އެޤައުމުގެ ރައްޔިތުން ކަމަށް އެ ގައުމުގެ ބޮޑު ވަޒީރު ސްކޮޓް މޮރިސަން ވިދާޅުވެއްޖެއެވެ.\nނޫސްވެރިންނާ ވާހަކަ ދައްކަވަމުން ބޮޑު ވަޒީރު ވިދާޅުވީ، މިހާތަނަށް ބެލި ބެލުމުން މިއީ ވަރަށް ރޭވިގެން ކުރެވިފައިވާ ކަމެއް ކަމަށް އެނގޭ ކަމަށާއި މިއީ ނިރުބަވެރި (ޓެރެރިސްޓް) ހަމަލާއެއް ކަމަށެވެ.\nބޮޑު ވަޒީރު ވިދާޅުވީ، މީގެ ތެރެއިން އެކަކު ހިމެނެނީ އެޤައުމުގެ ހައްދު ފަހަނަ އަޅާފައިވާ ޖަމާއަތަކާ ކަމަށެވެ. އަދި މިކަމާ ގުޅޭ އިތުރު ތަޙްޤީޤް ކުރަމުން އަންނަ ކަމަށްވެސް ބުނެފައިވެއެވެ.\nބޮޑު ވަޒީރުގެ ވާހަކަފުޅުގައި އިތުރަށް ވިދާޅުވީ، މަރުވި މީހުންގެ ތެރޭގައި ގިނައިން ހިމެނެނީ، އެޤައުމަށް ހިޖުރަ ކުރި މީހުން ކަމަށެވެ. ނަމަވެސް ޝަހީދުވި މިމީހުންނަކީ، އެމީހުންގެ ތެރެއިންވާ ބައެއް ކަމަށާއ، ޓެރެރިސްޓުންނަކީ ނިއުޒިލެންޑްގެ ތެރެއިން ވާ ބައެއް ނޫން ކަަމަށްވެސް ބޮޑު ވަޒީރު ވިދާޅުވިއެވެ.\nބޮޑު ވަޒީރުގެ ވާހަކަފުޅުގައި އިތުރަށް ވިދާޅުވީ، މިއީ އެޤައުމުގެ ތާރީޚް ދުށް އެންމެ ކަޅު ދުވަސް ކަމަށެވެ.\nޕްރޭފޯ އެން ޒެޑް\nމާޗް 15, 2019 16:25\nޖެސިންޑާ އަރޑާން އަކީ ބޮޑުވަޒީރު!\nމާޗް 15, 2019 22:09\nމިޚަބަރު ގޯސް. ތިއަންހެނާ ދެއްކިވާހަކަ އަޑުއެހި މީހަކަށް އެނގޭނެ އޭނަ ގޯސްކުރީ އެޤައުމުގަތިބޭ މުސްލިމުންކަން. ޙަމަލާދިން މީހުން ސިފަކުރީ ވަރަށް ތަފާތުގޮތަކަށް. ޚަބަރު ލިޔުމުގެ ކުރިން އޭނަގެ ވާހަކަ އަށް ވިސްނާލިނަމަ ރަނގަޅުވީސް.


Goidhoo zuvaanun dhehkee namoonaa, ehee vee Narudhoo ah!\nގޮއިދޫ ޒުވާނުން ނަރުދޫ ރައްޔިތުންނަން މަސް ހަދިޔާކުރަނީ،\nގޮއިދޫ ޒުވާނުންގެ ހަދިޔާ: ނަރުދޫ ކޮންމެ ގޭބިސީއަކަށް ހަތަރު ކިލޯ މަސް\nއަތޮޅުތެރޭގެ އެއްރަށަކުން އެންމެ ގިނަ މީހުން ކޮވިޑް-19 އަށް ޕޮޒިޓިވްވި ށ ނަރުދޫންނެވެ. އެކަމާ ހެދި ރައްޔިތުންގެ ނުތަނަވަސްކަމާ ކަންބޮޑުވުން އިންތިހާއަށް އެބައޮތެވެ. އެރަށުން 11 މީހުން ބައްޔަށް ޕޮޒިޓިވްވެ، ރަށް މޮނިޓަރިންގެ ހާލަތަށް ވަނީ ގެނެސްފައި އެވެ.\nރޯދަމަހުގެ މި ހާލަތުގައި ނަރުދޫއަށް އެންމެ ބޮޑަށް ބޭނުންވެފައިވަނީ ރޯމަހެވެ. ނަރުދޫ ކައުންސިލްގެ ރައީސް އަހުމަދު އާރިފް ވިދާޅުވީ، މި ނުތަނަވަސްކަމުގެ ތެރޭގައި މަސްވެރިކަމަށް ނުނިކުމެވުމުގެ ސަބަބުން ރަށް ރޯމަހަށް ޖެހިފައިވާކަމަށް އާރިފް ވިދާޅުވި އެވެ.\nމިކަން އެ އަތޮޅު ގޮއިދޫ ރައްޔިތުންނަށް އެނގުމާއެކު އެރަށުގެ ޒުވާނުން މަސައްކަތްކުރީ މިވަގުތު އެރަށަށް އެންމެ ބޭނުންޖެހިފައިވާ ކަމެއް ކޮށްދެވޭތޯ އެވެ. އެގޮތުން ގޮއިދޫ ޒުވާނުން މަހަށް ނުކުމެ އެރަށަށް މިވަނީ މަސް ހަދިޔާކޮށްފައި އެވެ.\nމިކަމުގައި އިސްކޮށް އުޅުނު އިބުރާހިމް ނިޝާމް ނަރުދޫއަށް އެންމެ ބޭނުން ޖެހިފައިވަނީ ކޮންކަމެއް ތޯ އެރަށު ކައުންސިލަށް ގުޅައި ގޭބިސީތަކުގެ އަދަދާއި އިތުރު މައުލޫމާތު ސާފުކުރުމުން އެނގިގެންދިޔައީ ރޯމަހަށް ޖެހިފައިވާ ތިބި ކަމަށެވެ. އެހެންވުމުން ރަށުގެ ޒުވާނުން އިސްނަގައި މަހަށް ނުކުތީ އެވެ.\nއޭނާ ބުނީ، މިދުވަސްވަރަކީ ގިނަ ބަޔަކު އެއްވެގެން އުޅެވޭ ދުވަސްވަރަކަށް ނުވާތީ މަސައްކަތަށް ނުކުތުމަށް ނިންމީ ޒުވާނުންކަމަށެވެ. އެހެންނަމަވެސް މިކަމުގައި ކޮންމެވެސް ވަރަކަށް މެދު އުމުރުގެ ރައްޔިތުންވެސް ބައިވެރިވި އެވެ. ތިން ދުވަހަށް ބަހާލައިގެން ދޯނިފަހަރުތަކުގައި ޒުވާނުން މަހަށް ނުކުމެ 340 ކިލޯގެ މަސް ބޭނި އެވެ.\nވިއްސަކަށް ޒުވާނުން އިސްގައިގެން ކުރި މިމަސައްކަތުގައި ފުރަތަމަ ދިޔައީ މުށި މަހަށެވެ. އެއަށްފަހު ފަރުމަހަށެވެ. މިކަމުގެ ރަށުގެ ހުރިހާ ދޯނި ފަހަރުތަކާއި ޑިންގީތައް ބައިވެރިވި އެވެ. ބޭނި މަސްކޮޅު މިއަދު ވަނީ ނަރުދޫ ރައްޔިތުންނަށް ހަދިޔާކޮށްފައި އެވެ. މަސް ހިފައިގެން ނަރުދޫއަށް ދިޔައީވެސް ގޮއިދޫ ޒުވާނުންނެވެ.\n"އަތޮޅުގައި ބޮޑެތި ރަށްތައް އޮއްވާ ގޮއިދޫ ފަދަ ރަށަކުން މިދަނޑިވަޅުގައި މިކަމަށް އިސްނެތީ ރައްޔިތުންގެ ފަރާތުން ގޮއިދޫ ޒުވާނުންނަށް ޝުކުރުއަދާކުރަން."\nނަރުދޫ ކައުންސިލްގެ ރައީސް\nނިޝާމް ބުނީ ނަރުދޫއަށް މަސް ހިފައިގެންދިޔައި ރަށުގެ ޓާސްކް ފޯސްއިން ވަނީ މަސް އަޅާނެ ޓަޕް ފަދަ ތަކެތި ތޮށިގަނޑު މަތީގައި ބަހައްޓާފައި ކަމަށެވެ. އަދި ގައިދުރުކުރުމުގެ ގޮތުން އެ މީހުން ތިބީ ވަރަށް ދުރުގައި ކަމަށާ ރަށަށް ނުފައިބައި މަސްކޮޅު ޓަޕްތަކަށް އަޅާފައި އެނބުރި ރަށަށް އައީކަމަށެވެ. މަސްތައް ހުރީ ރަނގަޅަށް ކޮތަޅަށް އަޅައި ބަންދުކޮށްފަ އެވެ. ކޮންމެ ގޭބިސީއަކަށް ހަދިޔާކޮށްފައިވަނީ ދެ ކިލޯ މުށި މަހާއި ދެ ކިލޯ ފަރުމަހެވެ. މަސްތައް ހުރީ ރީތިކޮށް ކަނޑައި ސާފުކޮށްފަ އެވެ.\nނިޝާމް ވަނީ މިކަމުގައި ހަރަކާތްތެރިވި ހުރިހާ ފަރާތްތަކަށް ހާއްސަ ޝުކުރެއް އަދާކޮށްފައި އެވެ. މިފަދަ ވަގުތެއްގައިވެސް ރައްޔިތުންނާއި ކައުންސިލްތައް އަދި ޒުވާނުން ފަރާތުން ފެނިގެންދިޔައީ އާދަޔާ ހިލާފް ހިއްވަރެއްކަމަށާއި އެކަމަށްޓަކާ ހުރިހާ ފަރާތްތަކަށް ޝުކުރުއަދާކުރާ ކަމަށެވެ.\nއޭނާ ބުނީ މިފަދަ ދަނޑިވަޅެއްގައި އެހީތެރިކަން ފޯރުކޮށްދެވުމުން ވަރަށް ހިތްހަމަޖެހިފައިވާ ކަމަށާއި އަދާޔާ ހިލާފު އުފާވެރިކަމެއް ލިބިފައިވާ ކަމަށެވެ. ނަރުދޫ ކައުންސިލްގެ ރައީސް އާރިފްވެސް ވަނީ ގޮއިދޫގެ ރައްޔިތުން ހާއްސަކޮށް ޒުވާނުން އިސްނަގައި މިފަދަ ދީލަތި އެހީތެރިކަމެއް ފޯރުކޮށްދިނީތީ ވަރަށް އުފަލުންނެވެ. އެކަމަށްޓަކާ ނަރުދޫގެ ރައްޔިތުންގެ ފަރާތުން ގޮއިދޫގެ ރައްޔިތުންނަށް އާރިފް ވަނީ ހާއްސަ ޝުކުރެއް އަދާކޮށްފައި އެވެ.


ޠަބީޢީ ކާރިޘާތަކުގެތެރެއިން ހަރިކޭން | ތިމާވެށި | ޢިލްމު\nBack ކަވާސާ ޢިލްމު ޢިލްމުގެ ބައިތައް ތިމާވެށި ޠަބީޢީ ކާރިޘާތަކުގެތެރެއިން ހަރިކޭން\nޠަބީޢީ ކާރިޘާތަކުގެތެރެއިން ހަރިކޭން\nޢަބްދުއްސައްތާރު ޢަބްދުލް ޙަމީދު\n01 ސެޕްޓެމްބަރު 2005\nނޯޓް: މިއީ 2005 ޑިސެމްބަރުގައި ކަވާސާގައި ޝާއިޢުކުރެވިފައިވާ ލިއުމެކެވެ. ނަމަވެސް 2010 ވަނަ އަހަރުން ފެށިގެން ލިޔުން ގެއްލިފައި އޮތުމަށްފަހު، 2017 ގައި އަލުން ޝާއިޢުކުރެވުނީއެވެ. އެހެން ކަމުން، އޭގެ ފަހުން އައިސްފައިވާ ބޮޑެތި ހަރިކޭންތަކާ ބެހޭ ވާހަކައެއް ނެތެވެ.\nހަރިކޭން (Hurricane) އަކީ، ޚައްޠު އިސްތިވާ ކައިރީގައި، ކަނޑުގެ ހޫނުކަން މައްޗަށްދާ ސަރަހައްދުތަކުގައި އުފެދޭ، އެނބުރެމުންދާ ވަރުގަދަ ޠޫފާންތަކަށް ކިޔާ ނަމެކެވެ. ހަރިކޭންއަށް ކިޔާ އުޅޭ އަނެއް ނަމަކީ ޓްރޮޕިކަލް ސައިކްލޯން (Tropical Cyclone) އެވެ.\nހަރިކޭންގެ ތެރޭގައި، އެނބުރެމުންދާ ވަރަށް ބާރުގަދަ ވަޔާއި، (އެންމެ މަދުވެގެންވެސް ގަޑިއަކު 74 މޭލުގެ ބާރުމިނުގައި ވައިޖެހެމުންދާނެ) ބޯވިއްސާރައާއި، ވައިގެ ދަށް ޕްރެޝަރާއި (Low air pressure) ގުގުރި އާއި ވިދުން އެކުލެވެއެވެ. ހަރިކޭންގެ ޠޫފާނީ ރޯޅިތައް އެނބުރެމުންދާނީ ގަޑީގެ ކަށިއެނބުރޭ ކޮޅާއި އިދިކޮޅަށް، މެދުގައިވާ ލޮލޭ ކިޔޭ ހިމޭން ސަރަހައްދުގެ ވަށައިގެންނެވެ.\nމިކަހަލަ ޠޫފާނެއް ހުޅަނގު ޕެސިފިކް ކަނޑުގައި އުފެދިއްޖެނަމަ އެއަށް ކިޔައި އުޅޭ ނަމަކީ ޓައިފޫން (Typhoon) އެވެ.\nކަނޑުގައި މިގޮތަށް އުފެދޭ ޠޫފާންތައް، އައްސޭރިފަށަށާއި، ހިކިފަސް ސަރަހައްދުތަކަށް ދަތުރުކޮށް، އޭގެ ވިއްސާރައާއި، ގަދަވަޔާއި، އެއިން އުފައްދާ ބޮޑެތި ރާޅުތަކުން މީހުންނަށާއި ތަންތަނަށް ބޮޑެތި ގެއްލުންތައް ކުރިމަތިކުރެއެވެ. ނަމަވެސް، އެއްގަމަށް އެރުމުން، ނުވަތަ ކަނޑުގެ ފިނި ހިސާބަށް ދިއުމާއިއެކު، ހަރިކޭންގެ ބާރު ވަރަށް އަވަހަށް ދަށަށްޖެހި، ރޫޅިގެންދެއެވެ. އެއީ މިފަދަ ޠޫފާންތައް ދެމިއޮތުމަށް ބޭނުންވާ ދަރަކީ، ހޫނުފެންކަމަށް ވާތީއެވެ.\nދުނިޔޭގައި އަހަރަކު ގާތްގަނޑަކަށް 100 ޓްރޮޕިކަލް ސައިކްލޯނު އުފެދެއެވެ. އޭގެތެރެއިން 12 އެއީ އެޓްލާންޓިކް ކަނޑުގައި އުފެދޭ ޠޫފާންތަކެވެ. 15 އެއީ އިރުމަތީ ޕެސިފިކް ކަނޑުގައި ހެދޭ ޠޫފާންތަކެވެ. ބާކީބައި އެއީ އެހެނިހެން ސަރަހައްދުތަކުގައި އުފެދޭ ޠޫފާންތަކެވެ.\nމޫސުން ކިޔައިދޭ ޗާޓުތަކުގައި ހަރިކޭންއަށް ބޭނުންކުރެވޭ ރަމްޒަކީ މިއެވެ.\nހަރިކޭންއެއްކަން އަންގައިދިނުމަށް ކަނޑުމަތީގައި ބޭނުންކުރެވޭ ދިދަ ހުންނާނީ މިހެންނެވެ.\nހަރިކޭން އުފެދެނީ ކިހިނެއް؟\nހަރިކޭންއެއް އުފެދުމަށް އަންނަނިވި ކަންކަން ބޭނުންވާނެއެވެ.\n- ވައިގެ ދަށް ޕްރެޝަރ\n- ފިނިހޫނުމިން މައްޗަށް ދިއުން\n- ކަނޑުގެ ވައިގެ ތެތްކަން މައްޗަށްދިއުން\n- އިސްތިވާއީ ވައިޖެހުން (ޚައްޠު އިސްތިވާއާއި ކައިރި ސަރަހައްދެއް ކަމުގައިވުން)\nހަރިކޭން އުފެދެނީ، ޓްރޮޕިކް ސަރަހައްދުތަކުގައި، ކަނޑުގެ ސަޠަޙައިގެ ހޫނުމިން އެންމެ މަދުވެގެންވެސް 27 ޑިގްރީ ސެންޓިގްރޭޑަށް ގޮސްފައިވާ، 8 ދަރަޖައާއި 20 ދަރަޖައާއި ދެމެދުގެ ލެޓިޓިއުޑް ތަކުގައެވެ.\nޢާންމުގޮތެއްގައި މި ޠޫފާން އުފެދެނީ ޖޫންމަހާއި ނޮވެމްބަރ މަހާއި ދެމެދުގައެވެ. މިދުވަސްވަރަށް ހަރިކޭން މޫސުމްއޭ ކިޔައިއުޅެއެވެ. މިވަރުގަދަ ޠޫފާންތައް ދަމަހައްޓައިދެނީ، ފެނުގެ އާވި ކޮންޑެންސްވާއިރު ބޭރުވާ ހޫނު ހަކަތައިގެ ސަބަބުންނެވެ.\nހަރިކޭން އެއް އުފެދޭއިރު އެތަށް މަރުހަލާއެއް ކަޑައްތުކުރެއެވެ. އެއީ:\n- ހަރިކޭން ފުރަތަމަ ފެށްޓެނީ ޓްރޮޕިކަލް ރާޅެއްގެ (wave Tropical) ގޮތުގައެވެ. އެއީ ހުޅަނގަށް ދަތުރުކުރާ ވައިގެ ދަށް ޕްރެޝަރގެ ސަރަހައްދެކެވެ.\n- ވައިގެ ދަށް ޕްރެޝަރގެ ސަރަހައްދުގައި، ކަނޑުތަކުގެ މަތީގައި ހުންނަ ހޫނުވައި މައްޗަށް އަރައިގެންދާއިރު، މަތީގައި ހުންނަ ފިނިވައި، ހޫނުވައި ކުރިން ހުރިތަން ފުރަން އާދެއެވެ. މިކަމުގެ ސަބަބުން ވައިގެ ވަރުގަދަ ކަރަންޓާއި، ބޯ ވާރެއާ، ގުގުރިވިލާތައް އުފައްދައެވެ. މިހާލަތަށް ކިޔައިއުޅެނީ ޓްރޮޕިކަލް ޑިސްޓާބޭންސް ((Tropical disturbance) އެވެ.\n- ވައިގެ ޕްރެޝަރ ދަށަށް ދަމުންގޮސް، ވައިޖެހޭ ބާރުމިން ގަޑިއަކު 38 މޭލުގައި ސާބިތުވުމުން އެއަށް ކިޔެނީ ޓްރޮޕިކަލް ޑިފްރެޝަން (depression Tropical) އެވެ.\n- ޠޫފާނީ ވައިގެ ބާރުމިން ގަޑިއަކު 39 މޭލާއި 73 މޭލާއި ދެމެދަށް ދިއުމުން، އެމަރުހަލާއަށް ކިޔައިއުޅެނީ ޓްރޮޕިކަލް ސްޓޯރމް (Tropical storm) އެވެ. ހަރިކޭންއަކަށް މިޠޫފާނުގެ ނަން ބަދަލުވާނީ ގަޑިއަކު 73 މޭލަށްވުރެ ވައިގެ ބާރުގަދަވުމުންނެވެ.\nއެއްގަމަށް ނުވަތަ ފިނިފެން އެކުލެވޭ ސަރަހައްދުތަކަށް ހަރިކޭން ދިއުމުން، އެ ދަމަހައްޓަން ބޭނުންވާ ހަކަތަކަމުގައިވާ ހޫނުފެން ގެއްލި، ޠޫފާނުގެ ބާރު ވަރަށް އަވަހަށް ދެރަވެ، ނިމިގެން ދެއެވެ.\nހަރިކޭންގެ ވައި ޖެހެމުންދާނީ، އޭގ މެދުގައި ވަށްކޮށް ހުންނަ، ވަށައިގެންވާ ސަރަހައްދުތަކަށްވުރެ ބާރުދެރަ ނުވަތަ ހިމޭން ސަރަހައްދުގެ ވަށައިގެން، ގަޑީގެ ކަށި އެނބުރޭ މިސާރާބާއި އިދިކޮޅަށެވެ. ކުރިން ދެންނެވުނު މެދުގައިވާ ސަރަހައްދަށް ކިތަނީ ހަރިކޭންގެ ލޯ (Eye) އެވެ. ގާތްގަނޑަކަށް 20 މޭލާއި 30 މޭލު ފުޅާމިނުގެ ލޮލުގެ ސަރަހައްދު ނިސްބަތުން މައިތިރިވެފައި، ވާރޭއެއް ނުހުންނާނެއެވެ. ނުވަތަ ހުއްޓަސް ހުންނާނީ ވަރަށް މަދުންނެވެ. ޠޫފާނުގެ އެންމެ ހޫނުތަނަކީ އޭގެ ލޮލެވެ.\nލޮލުގެ ވަށައިގެންވަނީ ލޮލުގެ ފާރު ނުވަތަ އައިވޯލްއެވެ. މިއީ ގުގުރި އެކުލެވޭ ވިލާތަކެކެވެ. ޠޫފާނުގެ އެންމެ ބޯ ވިއްސާރައާއި، އެންމެ ގަދަފަދަ ވައި ހިމެނެނީ މިބައިގައެވެ. ވަރުގަދަ ޠޫފާންތަކުގައި، މިހިސާބުގައި ހުންނަވައި ގަޑިއަކު 255 މޭލަށްވެސް އަރައިގެން ހިނގައިދާނެއެވެ. ލޯކުޑަވިވަރަކަށް، ޠޫފާނުގައި ހިމެނޭ ވައިގެ ބާރުގަދަވާނެއެވެ. ވައި އެނބުރެމުންދާނީ، ޠޫފާނުގެ ޕްރެޝަރ ދަށް ސަރަހައްދުކަމުގައިވާ ލޮލާއި ދިމާއަށް، ގަޑީގެ ކަށްޓާއި އިދިކޮޅަށެވެ.\nވާރޭ ވިލާތަކުގެ ދިގު ބޭންޑުތައް، ލޮލުގެ ފާރާއި ދިމާއަށް އެތެރެއަށް ދަތުރުކުރަމުންދާނެއެވެ. މިއަށް ކިޔަނީ، ސްޕައިރަލް ރެއިންބޭންޑްސް (rainbands Spiral) އެވެ. ހަރިކޭންއެއްގެ ފުޅާ މިނުގައި އެތަށް ސަތޭކަ މޭލެއް ހުރެދާނެއެވެ.\nޢާންމުގޮތެއްގައި ހަރިކޭން އެއްގަމުގައި ނުވަތަ ކަނޑުގައި ދަތުރުކުރަމުންދާނީ ނިސްބަތުން މަޑު ދުވެއްޔެއްގައެވެ. ގާތްގަނޑަކަށް ގަޑިއަކު 20 އާއި 25 މޭލުގައެވެ.\nތިބާ، ހަރިކޭން ދަތުރުކުރަމުންދާ ކޮޅަށް އެނބުރިގެން އިންނަމަ މިކަންތައް ހަނދާނުގައި ބަހައްޓާށެވެ. މައިގަނޑުގޮތެއްގައި އޭގެ އެންމެ ބާރުވައި ހުންނާނީ، އޭގެ ކަނާތްފަރާތުގައެވެ. އެންމެ ބޯ ވިއްސާރަ ހުންނާނީ އޭގެ ވާތްފަރާތުގައެވެ.\nހަރިކޭން ކެޓަގަރީ ކުރުން\nހަރިކޭންގެ ވައިޖެހޭ ބާރުމިނަށް ބަލައިގެން5ބަޔަކަށް ނުވަތަ ކެޓަގަރީއަކަށް މިޠޫފާން ބަހާލެވެއެވެ. މިބައިކުރުމަށް ކިޔައި އުޅެނީ، ސަފިރް-ސިމްޕްސަން ހަރިކޭން މިންގަނޑެވެ. އެއީ މިމިންގަނޑު އީޖާދުކުރި ހާރބް ސަފިރްއާއި ރޮބަރޓް ސިމްޕްސަންގެ ނަމަށް ނިސްބަތްކޮށްގެންނެވެ.\nކެޓަގަރީ 1 : ވައިގެ ބާރުމިން ހުންނާނީ ގަޑިއަކު 74 މޭލާއި 95 މޭލާއި ދެމެދުގައި.\nކެޓަގަރީ2: ވައިގެ ބާރުމިން ހުންނާނީ ގަޑިއަކު 95 މޭލާއި 110 މޭލާއި ދެމެދުގައި.\nކެޓަގަރީ3: ވައިގެ ބާރުމިން ހުންނާނީ ގަޑިއަކު 111 މޭލާއި 130 މޭލާއި ދެމެދުގައި.\nކެޓަގަރީ4: ވައިގެ ބާރުމިން ހުންނާނީ ގަޑިއަކު 131 މޭލާއި 155 މޭލާއި ދެމެދުގައި.\nކެޓަގަރީ5: ވައިގެ ބާރުމިން ހުންނާނީ ގަޑިއަކު 155 މޭލަށްވުރެ މަތީގައި.\nވައިގެ ބާރުމިން ކެޓަގަރީ\nގަޑިއަކު 74 މޭލާއި 95 މޭލާއި ދެމެދުގައި 1\nގަޑިއަކު 95 މޭލާއި 110 މޭލާއި ދެމެދުގައި 2\nގަޑިއަކު 111 މޭލާއި 130 މޭލާއި ދެމެދުގައި 3\nގަޑިއަކު 131 މޭލާއި 155 މޭލާއި ދެމެދުގައި 4\nގަޑިއަކު 155 މޭލަށްވުރެ މަތީގައި 5\nކެޓަގަރީ5އަށް އަރާ ހަރިކޭންތައް އުފެދެނީ، ނަޞީބަކުން ވަރަށް މަދުންނެވެ. އަދި މިދަރަޖައަށްދާ ޠޫފާނެއްވިޔަސް، ވަރަށް ކުރު މުއްދަތަކަށްނޫނީ ދެމިއެއް ނޯވެއެވެ. އެޓްލާންޓިކް ކަނޑުގައި ފަހަކަށް އައިސް އުފެދިފައިވާ ކެޓަގަރީ5ގެ ބައެއް ޠޫފާންތައް ތިރީގައި އެވަނީއެވެ.\nބަހާމާސް އަށާއި އެމެރިކާގެ ގަލްފް ކޯސްޓް (2005) ކެޓްރީނާ\nޖެމެއިކާ، މްކްސިކޯ، އެމެރިކާގެ ޓެކްސަސް (2005 ) އެމިލީ\nކެރީބިއަން، ވެނެޒުއޭލާ، އެމެރިކާގެ ގަލްފް ކޯސްޓް (2004 ) އިވާން\nބަހާމާސް އަށާއި އެމެރިކާގެ އިރުމައްޗަށް (2003) އިޒަބެލް\nހޮންޑިއުރާސްއަށާއި، ނިކަރާގުއާއަށާއި، އެލްސަލްވަޑޯރއަށާއި، ގުއަޓިމާލާއަށް ( 1998 ) މިޗް\nފްލޮރިޑާގެ ދެކުނަށާއި ލުއިޒިއާނާގެ އިރުދެކުނަށް ( 1992 ) އެންޑްރޫ\nކެރީބިއަން އަދި އެމެރިކާގެ އިރުމަތި (1989 ) ހޫގޯ\nޖެމެއިކާއަށާއި މެކްސިކޯއަށް ( 1988 ) ގިލްބަރޓް\nނިކަރާގުއާއަށް ( 1971) އެޑިތު\nމިސިސިޕީއަށާއި، ލުއިޒިއާނާގެ އިރުދެކުނަށާއި، ވަރޖީނިއާއަށް ( 1969 ) ކެމީލް\nމެކްސިކޯއަށާއި ކެރީބިއަންއަށް ( 1955 ) ޖެނެޓް\nފްލޮރިޑާއަށް ( 1935 ) ލޭބާޑޭ ހަރިކޭން\nނޯޓް* އެމެރިކާއަށް މިއަހަރުގެ އޮގަސްޓްމަހުގައި އައި ކެޓްރީނާ ޠޫފާނު އެއްގަމަށްއައިއިރު ހުރީ ކެޓަގަރީ4ގައެވެ. ނަމަވެސް މިހާތަނަށް އެމެރިކާއަށް ކުރިމަތިވި އެންމެ ގެއްލުންދިން ހަރިކޭންއަކަށްވެފައިވަނީ ކެޓްރީނާކަމަށް ކަމާއިބެހޭ ފަރާތްތަކުންދަނީ ބުނަމުންނެވެ.\nހަރިކޭން ދަތުރުކުރާގޮތް ހޯދާނީ ކިހިނެއް؟\nހަރިކޭންއެއް އުފެދިފައިވާ ސަރަޙައްދު ސައިންސްވެރިންނަށް ވަރަށްފަސޭހައިން ހޯދާލެވެއެވެ. އެކަމަކު ހަރިކޭންގެ މިސްރާބާއި، ދުވެއްޔާއި ބާރުއެއީ ހަމަ ކުއްލިއަކަށްވެސް ބަދަލުވަމުންދާ ކަންކަންކަމުން، ކެނޑިނޭޅި، އެއަށްވަމުންދާގޮތް ބެލުންވާނީ އެހާ ފަސޭހަކަމަކަށް ނޫނެވެ. އެހެންކަމުން، މިވެނި ހިސާބަކަށް ޠޫފާން އަރާފާނޭ އެކަމާއިބެހޭ މީހުން ބުނިކަމުގައިވިޔަސް، ކުއްލި ބަދަލަކާއިއެކު އެހެން ދިމާއަކަށް ހަރިކޭން ބަދަލުވުމަކީވެސް އެކަށީގެންވާކަމެކެވެ.\nހަރިކޭން ދަތުރުކުރާ މަގު ހޯދަނީ ސެޓެލައިޓް ފޮޓޯތަކުންނާއި ރާޑަރ އިންނެވެ.\nޠޫފާން ދަތުރުކުރަމުންދާ ގޮތުގެ މަންޒަރު ޗާޓުން ބަލައިގެން، އެހަރިކޭން އެވަނީ ކޮންތަނެއްގައިކަން ބަލާލެވިދާނެއެވެ. ހަރިކޭންގެ މެދު ނުވަތަ އޭގެ ލޮލުގެ ލެޓިޓިއުޑްއާއި ލޮންގިޓިއުޑް ފާހަގަކޮށްލާށެވެ. ( ޗާޓުގައި ލެޓިޓިއުޑް ރޮނގުތައް ހުންނާނީ އިރަށާއި ހުޅަނގަށެވެ. ލޮންގިޓިއުޑް ރޮނގުތައް ހުންނާނީ އުތުރަށާއި ދެކުނަށެވެ.)\nޠޫފާނެއްގެ ތަން ދައްކުވައިދޭ ކޯރޑިނޭޓުތައް ހުންނާނީ މިކަހަލަ ގޮތަކަށެވެ. ފުރަތަމަ ކޯރޑިނޭޓްއަކީ، ޠޫފާނުގެ މިހާރުގެ ލެޓިޓިއުޑްއެވެ. ދެވަނަ ކޯރޑިނޭޓްއަކީ އޭގެ ލޮންގިޓިއުޑްއެވެ.\nމޫސުމް ކިޔައިދޭއިރު ހަރިކޭންއަށް ބޭނުންކުރެވެނީ މިފާހަގައެވެ. ޓްރޮޕިކަލް ޠޫފާނެއްނަމަ ބޭނުންކުރެވޭނީ މިފާހަގައެވެ.\nހަރިކޭންއެއް ދަތުރުކުރަމުންދާ މަގު ބަލަމުންދާނީ ކިހިނެއް؟\nއެކިވަގުތުތަކުގައި، ހަރިކޭން ޙަރަކާތްކުރަމުންދާ މަގު ބަލައި ޗާޓުގައި ފާހަގަކުރުމަށްޓަކައި މިހެން ހަދާށެވެ.\n1- ޠޫފާންގެ ލެޓިޓިއުޑް ހޯދާފައި ޗާޓުން އެތަން ފާހަގަކޮށްލާށެވެ. ލެޓިޓިއުޑް\n1-އެއީ އެންމެފުރަތަމަ އެން ނުވަތަ އެސް އަކުރާއިއެކު އޮންނަ ކޯރޑިނޭޓްއެވެ. ލެޓިޓިއުޑްއިން އަންގައިދެނީ، އެތަނެއް އޮންނަނީ ޚައްތު އިސްތިވާގެ އުތުރުން ނުވަތަ ދެކުނުން ކިހާ ދުރުމިނެއްގައިކަމެވެ.\n2- ޠޫފާންގެ ލޮންގިޓިއުޑް ހޯދާފައި ޗާޓުން އެތަން ފާހަގަކޮށްލާށެވެ.\nލޮންގިޓިއުޑް އެއީ ދެވަނައަށް ޑަބްލިޔޫ ނުވަތަ އީ އަކުރާއިއެކު އޮންނަ ކޯރޑިނޭޓްއެވެ. ލޮންގިޓިއުޑްއިން އަންގައިދެނީ، އެތަނެއް އޮންނަނީ ޕްރައިމް މެރިޑިއަންގެ ހުޅަނގުން ނުވަތަ އިރުން ކިހާ ދުރުމިނެއްގައިކަމެވެ.\n3- ހަރިކޭންއެއްނަމަ، ފާހަގަކުރި ތަނުގައި ކުރަހާލާށެވެ. ޓްރޮޕިކަލް ސްޓޯރމްއެއްނަމަ ކުރަހާލާށެވެ.\n4- ޠޫފާން އެހެންތަނަކަށް ބަދަލުވެގެން އަނެއްކާ ކޯރޑިނޭޓުތަކެއް ދެވިއްޖެނަމަ އެތަން ހޯދުމަށް 1 އިން ފެށްޓިގެން3އަށް ބުނެދެވިފައިވާ ފިޔަވަޅުތައް ތަކުރާރުކޮށްލާށެވެ.\nމަތީގައިވާ ކޯރޑިނޭޓުތައް ފާހަގަކުރުމުން، ޠޫފާން އައިސްފައިވާތަނަކަށް ފެންނަނީ ކިއުބާ\nހަރިކޭންއަށް ތައްޔާރުވާނީ ކިހިނެއް؟\nމޫސުމާއިބެހޭ ފަރާތްތަކުން، ހަރިކޭންއެއް އަންނަން އުޅޭކަމަށްވާނަމަ އެކަމާއިބެހޭ އިންޒާރު ދޭނެއެވެ. މިފަދަ ކަމެއް އުޅޭނަމަ އަބަދުވެސް މޫސުމަށް ވަމުންދާގޮތް ބަލަމުންދާން ޖެހޭނެއެވެ. ޚަބަރު އަޑުއެހުމަށް އެންމެ ރަނގަޅުވާނީ ބެޓެރި ލައްވާ ރޭޑިއޯއެއް ގެންގުޅުނިއްޔާއެވެ. އެއީ ޠޫފާނުގައި ކަރަންޓު ކެނޑުމާއި ، ފޯނުފަދަ މުވާޞަލާތީ ވަސީލަތްތައް ފެއިލުވުމަކީ ވަރަށް ޢާންމުކަމެއްކަމަށްވާތީއެވެ.\nޠޫފާނެއް ކުރިމަތިވެއްޖެނަމަ ކަންތައް ކުރާނެގޮތް ކުރީބައިގައި ރާވާލާފައި އޮންނަންވާނެއެވެ. އޭގެތެރޭގައި، ތަންދޫކޮށްފައި ދާންޖެހިއްޖެނަމަވެސް ހެދޭނެގޮތްތައް ހޯދާފައި ބަހައްޓަންވާނެއެވެ.\nގިނައިން ބޯފެނާއި، ކާނެ އެއްޗިހި އެއްކުރާށެވެ. އަލިކުރަން ޓޯޗު ބައްތިފަދަ\nއެއްޗިހި ގެންގުޅޭށެވެ. ގޭގެ ބިއްލޫރި ދޮރުތަކުގައި ޕްލައިވުޑް ފިލާ ހަރުކޮށް ދޮރުތައް ސަލާމަތްކުރެވޭނެ ގޮތްތައް ހަދާށެވެ. ގެ މައްޗަށް ވެއްޓޭގޮތަށް ކައިރީގައި ގަސް އެއްޗިހި ހުރިނަމަ އެކަމަށްވެސް ޙައްލެއް ހޯދަން ޖެހޭނެއެވެ. ގޮނޑިފަދަ އެއްޗިހި ގޭތެރެއަށް ވައްދާފައި ބަހައްޓާށެވެ.\nވަރުގަދަ ހަރިކޭންއަކަށްވެފައި، ދިރިއުޅޭ ސަރަޙައްދުގެ ކަނޑުގެ އައްސޭރިއަކީ ތިލަތަނެއްކަމަށްވާނަމަ، ޠޫފާނާއިއެކު ބިޔަ ރާޅުތައް އައިސް ފެންބޮޑުކޮށްލާނެކަމަށް ވިސްނަން ޖެހޭނެއެވެ.\nހަރިކޭންއެއް އައްސޭރިފަށަށް އައިސް، އެއްގަމާއި ދިމާއަށް ދަތުރުކުރަން ފެށްޓުމުން އިނގިރޭސިބަހުން އެއަށްކިޔައި އުޅެނީ ލޭންޑްފޯލްއެވެ.\nޠޫފާނުގެ ރާޅަކީ، އޭގެ ގަދަ ވަޔާއިއެކު އުފައްދާ ބިޔަ ރާޅުތަކެކެވެ. ތިލަ އައްސޭރިއެއްނަމަ މިގޮތަށް އަންނަ ރާޅުގެ އުސްކަން ބޮޑުވާނެއެވެ. އަދި ބިންތިރި ހިސާބެއްނަމަ، މިފަދަ ރާޅުތަކުގެ ސަބަބުން ރަށުތެރޭގައި ވަރަށްފުނަށް ފެންބޮޑުވުމުގެ ނުރައްކާ އޮންނާނެއެވެ. ހަރިކޭންގެ ސަބަބުން ފުރާނައަށް އެންމެބޮޑަށް ގެއްލުންލިބެނީ މިގޮތަށް ފެންބޮޑުވުމުގެ ސަބަބުންނެވެ. ޠޫފާން އަންނަވަގުތާއި ދިޔަވަރު ބޮޑުވާ ވަގުތާއި ދިމާވުމަކީވޭސް، ރަށުތެރެއަށް ރާޅުތައް ބިންދާލުމަށް ފުރުޞަތު ބޮޑުވެގެންދާ ކަމެކެވެ. ގަދަ ޠޫފާންތަކުގައި ގާތްގަނޑަކަށް 15 ވަރަކަށް ފޫޓަށް ރާޅުހުރެއެވެ. އެއަށްވުރެ ބާރުގަދަ ޠޫފާނެއްނަމަ މާއުސްކޮށްވެސް ރާޅުއުފެދިދާނެއެވެ.\n1985 ވަނަ އަހަރު ފްލޮރިޑާއަށް އައި އޯޕަލް ހަރިކޭންގައި، 24 ފޫޓުގެ ރާޅު އުފެދުނެވެ.\nޓްރޮޕިކަލް ޠޫފާންތަކާއި ހަރިކޭންތަކަށް ނަން ކިޔަނީ ކިހިނެއް؟\nހަފުތާއަކަށް ނުވަތަ އެއަށްވުރެވެސް ގިނަ ދުވަހަށް ހަރިކޭންއެއް ދެމިއޮވެދާނެއެވެ. އަދި ހަމަ އެއްވަގުތެއްގައި އެއް ޠޫފާނަށްވުރެ ގިނަ ޠޫފާންތައްވެސް އުފެދިދާނެއެވެ. އެހެންވެ އެއް ޠޫފާނާއި އަނެއް ޠޫފާން އޮޅުންއެރިޔަނުދިނުމަށްޓަކައި މޫސުން ކުރިއަށްލަފާކުރާ ފަރާތްތަކުން ކޮންމެ ޠޫފާނަކަށްވެސް ޚާއްޞަނަމެއް ބޭނުންކުރެއެވެ. ކޮންމެ އަހަރެއްގެ މޫސުމުގައިވެސް އަންނަ އެންމެފުރަތަމަ ޓްރޮޕިކަލް ޠޫފާންއަކަށް ދެވެނީ އޭ އަކުރުން ފެށްޓޭ ނަމެކެވެ. އެއާއިވިދިގެން ދެވަނައަށް އުފެދޭ ޠޫފާނަށް ނަންދެވެނީ ބީ އިން ފެށްޓޭ ނަމަކުންނެވެ. މިގޮތަށް، ޠޫފާންތަކަށް ކޮންމެ އަހަރަކުވެސް ނަންދެވެނީ އިނގިރޭސި އަލިފުބާގެ އަކުރުތަކުގެ ތަރުތީބުން، ޖިންސަކަށްފަހު އަނެއްޖިންސުގެ ނަމެއް އަންނަގޮތަށެވެ.\nޠޫފާންތަކަށްދޭނެ ނަންތައް ކުރީބައިގައި ތައްޔާރުކޮށް ލިސްޓުކުރަނީ، ދުނިޔޭގެ މީޓިއޯރޯލޮޖިކަލް އޮގަނައިޒޭޝަން އިންނެވެ.\nޠޫފާންގެ ވައިގެ ދުވެލި ގަޑިއަކު 39 މޭލަށް ނުވަތަ އެއަށްވުރެ މައްޗަށް ހިނގައްޖެނަމަ އެއަށް އަވަހަށް ނަންދެވެއެވެ. މިގޮތަށް ނަންކިޔާއިރު، އެޠޫފާނެއްގެ ސަބަބުން ބޮޑެތި ގެއްލުންތައް ކުރިމަތިކުރާ ވަރުގަދަ ޠޫފާންތަކުގެ ނަންތައް،( މިސާލަކަށް އެންޑްރޫއާއި، ކެމީލް އާއި ހޫގޯ ފަދަ ނަންތައް ) އޭގެ ފަހުން އަންނަ ޠޫފާންތަކަކަށް ދެނެއް ބޭނުމެއް ނުކުރެވެއެވެ.\n1940ގެ އަހަރުތަކާއި ހަމައަށް އަންނަންދެން ހަރިކޭންތަކަށް މިހާރު މިކިޔާހެން، ރަސްމީކޮށް ނަން ކިޔައެއް ނޫޅެއެވެ. އޭރު ހަމައެކަނި ނަންދެވެނީ ބޮޑެތި ޠޫފާންތަކަށެވެ. އަދި ޢާންމުގޮތެއްގައި އެއަށް ނަންދެވެނީ، އޭގެ ސަބަބުން އެންމެބޮޑަށް ގެއްލުންލިބުނު ތަނެއްގެ ނަމުން، ނުވަތަ އެޠޫފާނެއް އެރި ވަގުތަކަށް ނިސްބަތްކޮށެވެ. މިސާލަކަށް 1900 ވަނަ އަހަރުގެ ގަލްވެސްޓަން ހަރިކޭންއާއި، 1935 ގެ މަސައްކަތްތެރިންގެ ދުވަހުގެ ހަރިކޭން އެވެ.\nދެވަނަ ބޮޑުހަނގުރާމައިގެތެރޭގައި، ޕެސިފިކް ކަނޑުގައި މަސައްކަތްކުރަމުންދިޔަ އެމެރިކާގެ މީޓިރިއޯލޮޖިސްޓުން، ޓްރޮޕިކަލް ޠޫފާންތަކަށް، އެންމެފުރަތަމަ ނަންދޭން ފެށްޓީ، އެއްފަހަރާ ގިނަ ޠޫފާންތަކެއް ފޮލޯކޮށް ބަލަންޖެހުމުގެ ސަބަބުންނެވެ. ކޮންމެ ޠޫފާނެއްގެ ސަރަޙައްދު އަޑުއަހައިގެން އެހެން ޠޫފާންތަކާއި އެޠޫފާން ވަކިކޮށް ނަގައިގަތުމަށް، ވަކި ޚާއްޞަ ނަމެއް ދިނުމުން ފަސޭހަކަން އެމީހުންނަށް ފާހަގަކުރެވުނެވެ.\nއެމެރިކާއިން ( ނުރަސްމީކޮށް ) ޠޫފާނަކަށް އެންމެ ފުރަތަމަ ދީފައިވާ ނަމަކީ ޖޯރޖްއެވެ. އެއީ 1947ގައި އެރި ޠޫފާނެކެވެ. ޖޯރޖްއަށްފަހު ދެން ނަންދިނީ 1949ގައި އައި ޠޫފާނަކަށެވެ. އޭރު އެމެރިކާގެ ރައީސްކަމުގައި ހުންނެވި ހެންރީ ޓްރޫމަންގެ އަނބިކަނބަލުންގެ ފެށްޓޭނަން ބެސް ގެ ނަމުންނެވެ.\n1953 ގައި، ޠޫފާންތަކަށް އަންހެން ނަންނަމުން ނަންދިނުމަށް އެއްބަސްވެވުމުގެ ކުރިންވެސް، ޠޫފާންތަކަށް ނަންކިޔާނެ ގޮތްތަކާއިބެހޭގޮތުން، އެކި އެއްބަސްވުންތައް ގެންގުޅެވުނެވެ. 1953ގައި ޠޫފާންތަކަށް ކިޔުމަށް ކަނޑައެޅުނު ނަންތަކަކީ، އެލައިސްއާއި، ބާރބަރާއާއި، ކެރޮލްއާއި، ޑޮލީއާއި، އެޑްނާއާއި، ފްލޯރެންސްއާއި، ގިލްޑާއާއި، ހޭޒެލްއާއި، އައިރިންއާއި، ޖިލްއާއި، ކެތަރިންއާއި، ލޫސީއާއި، މަބެލްއާއި، ނޯރމާއާއި، އޯރްފާއާއި، ޕެޓްސީއާއި، ކްއީންއާއި، ރޭޗަލްއާއި، ސުސީއާއި، ޓީނާއާއި، އުނާއާއި، ވިކީއާއި ވަލިސްއެވެ.\nޓްރޮޕިކަލް ޠޫފާންތަކަށް ކިޔުމަށް، 1953 އާއި 1979އާއިދެމެދު މުޅިންވެސް ބޭނުންކުރެވިފައިވަނީ އަންހެން ނަންނަމެވެ. 1979 އިން ފެށްޓިގެން، ފަހަރަކު ޖިންސަކަށް ބަދަލުވާގޮތަށް ފިރިހެން ނަންނަމާއި އަންހެން ނަންތައް ޠޫފާންތަކަށް ދޭން ފެށްޓުނެވެ.\n2005 ގެ ހަރިކޭންތަކަށް ދޭން ކަނޑައެޅިފައިހުރި ނަންލިސްޓުގެ ބައެއް:\nއާރލިން ، ބްރެޓް ، ސިންޑީ ، ޑެނިސް ، އެމިލީ ، ފްރެންކްލިން، ގާރޓް، ހާރވީ، އައިރިން، ހޯސޭ، ކެޓްރީނާ، ލީ، މާރިއާ، ނޭޓް، އޮފީލިއާ، ފިލިޕް، ރިޓާ\n2005 ވަނަ އަހަރުގެ ކަވާސާ ސްކްރީން ޝޮޓެއް:\nބަމް : ބިންހެލުމުގައި ހަލާކުވި ތާރީޚީ ރަށް..\nގިނިހިލައެއް ވެއްޓުމުން ލިބޭނެ ގެއްލުން ބަލާލަން ބޭނުންތަ؟\nސުނާމީ އާއި ބިންހެލުން އުފެދެނީ ކިހިނެއް؟\nކުށްކުރާމީހުން ދެނެގަތުމުގައި ބަސް ބޭނުންކުރެވިދާނެތަ؟\nއަހަރެމެން ދިރިއުޅޭ ޕްލެނެޓް\nނާސާގެ މަސްއޫލުވެރިން ސްޕިރިޓްއިން އެންމެފުރަތަމަ ފޮނުވި ފޮޓޯ ބަލަނީ.


Faisal Sheik Imran Aai Badhalu Kurahvaifi - Vaguthu\nފައިސަލް ޝެއިޚް އިމްރާނާ ބައްދަލު ކުރައްވައިފި\nސްޕްޓެމްބަރު 23 ގައި ބޭއްވި ރިޔާސީ އިންތިހާބު ކާމިޔާބު ކުރެއްވި އިންތިޚާބީ ނާއިބު ރައީސް ފައިސަލް ނަސީމް އަދާލަތު ޕާޓީގެ ރައީސް ޝެއިޚް އިމްރާނާ ބައްދަލު ކުރައްވައިފިއެވެ.\nޝެއިޚް އިމްރާނާއި ފައިސަލް ނަސީމް ބައްދަލުކުރައްވާފައި ވަނީ މިއަދުއެވެ. އިންތިހާބީ ނައިބް ރައީސް ފައިސަލް އިމްރާނާ ބައްދަލު ކުރެއްވިކަން އެމްޑީޕީން ކަށަވަރު ކޮށްދިން ނަމަވެސް އެބޭފުޅުން މަޝްވަރާ ކުރެއްވި ކަންތައްތަކުގެ ތަފްސީލެއް އެއްވެސް ފަރާތަކުން ހާމަ ކުރައްވާފައެއް ނުވެއެވެ.\nVice President- Elect H.E. @FaisalNasym, Adhaalath Partyge Raees Sheikh Imran Abdulla aai bahdhalu kuravvaifi pic.twitter.com/BOHAwIdFOg\n— MDP Secretariat (@MDPSecretariat) October 2, 2018\nރައީސް ކަމަށް އިންތިޚާބުވެ ވަޑައިގެންފައިވާ އެމްޑީޕީގެ ކެންޑިޑޭޓް އިބްރާހިމް މުހައްމަދު ޞާލިހް (އިބޫ) ވެސް ވަނީ އިމްރާން އާައި ބައްދަލު ކުރައްވާފައެވެ.\n12 އަހަރުގެ ޖަލު ޙުކުމެއް ތަންފީޒު ކުރައްވަމުން ގެންދަވާ އިމްރާން ޖޫން މަހުގެ 26 ވަނަ ދުވަހުން ފެށިގެން ހުންނަވަނީ ގޭބަންދުގައެވެ. އިބޫ އިމްރާން އާއި ބައްދަލު ކޮށްފައި ވަނީ އިމްރާންގެ ގޭގައެވެ.\nޖަލު ހުކުމެއް އިމްރާނަށް އިއްވީ، މެއި 1، 2015 ގައި ސަރުކާރާ ދެކޮޅަށް އިދިކޮޅު ފަރާތްތަކުން މާލޭގައި ކުރި ބޮޑު މުޒާހަރާގައި، ޓެރަރިޒަމަށް މަގުފަހިވާ ގޮތަށް ވާހަކަ ދެއްކެވި ކަން ސާބިތުވެގެންނެވެ. އެދުވަހު އިމްރާން ވަނީ ޑރ.އަފްރާޝީމް އަލީ އަވަހާރަކޮށްލުމުގައި ރައީސް ޔާމީން ބައިވެރިވާ ކަމުގެ ކިތާބީ ހެކި އެބަހުރި ކަމަށެވެ. އެހެން ވިދާޅުވެ އޭނާ ލިޔުންތަކެއް ވެސް ދެއްކެވިއެވެ. ނަމަވެސް ވީޑިއޯ އިން ފެންނަ ގޮތުގައި އިމްރާން ދެއްކެވީ "ހަވީރު" ނޫހުގެ ވެބް ޕޭޖް ތަކެކެވެ. އެއީ އަފްރާޝީމްގެ މަރާއި ރައީސް ޔާމީނާއި ގުޅުން ހުރި ލިޔުންތަކެއް ނޫނެވެ.\nފަހަތުގަ އެހެރީ ދަންޖައްސާ ހަރުތަ. އިމްރާން ދެންވެސް ތި އަނގަ މަޑުކުރެވޭތޯ ބަލާތި. ކާންދޭއަތުގައި ދަތްނާޅާތި. އައްނި ބުނާގޮތަށް ހަދައިގެން މިނޫން އެހެން ގޮތެއް ފެނޭތޯ އުޅޭ.މިބުނީ އިސްލާމްދީނުގެ ވާހަކަ. ދުނިޔެ ބަނޑުއެޅޭތޯ ބަލާ. ކަންނެލި އޮޑިއެއްނޫނަށް މަހުންމަހަށް ލިބެނިކޮށް މާރަނގަޅުވާނެ.\nއޮކްޓޯބަރ 2, 2018 13:11\nފައިސަލް ތހިހެން އުޅުނަކސް އަދި ދުވަހެއް އަނނާނެ އެދހުވަކުން ހަމަ ޖަވާބު ދާރީ ވާން ޖެހޭނެ


Irufan ge bandhah 15 dhuvas | Mihaaru\n27 އޮކްޓޯބަރ 2019 - 15:212comments\nއިރުފާން ހައްޔަރުކުރީ އިތުރު ތިން މީހަކާއެކު ގދ. ތިނަދޫން ފުރައިގެން މަސްވެރިކަމަށް ނުކުމެ އުޅެނިކޮށް އެ މީހުން ދަތުރުކުރި ލޯންޗު ކާޑެއްދުއާ 12 މޭލު ބޭރުގައި އޮއްވައި ތެޔޮ ހުސްވެ ހާލުގައިޖެހިގެން ތިނަދޫ އަށް ގެންދިއުމަށް ފަހުގަ އެވެ. އިރުފާން ލޯންޗު ތެރޭގައި އިން ކަން ފުލުހުންނަށް އެނގުނީ އޭގައި ތިބި މީހުންގެ މައުލޫމާތު އޮޅުންފިލުވި ހިސާބުންނެވެ.\nފުލުހުން ބުނީ މި މައްސަލައިގައި ހައްޔަރު ކުރި ހަތަރު މީހުންގެ ބަންދަށް ވެސް ތިނަދޫ މެޖިސްޓްރޭޓް ކޯޓުން އިއްޔެ 15 ދުވަސް ދީފައިވާ ކަމަށެވެ.\nއިރުފާން ފެނިފައި ވަނީ ފާތިރު މަރާލި މައްސަލައިގައި ރިޔާސީ ކޮމިޝަނުން އޭނާ ހޯދަން އިއުލާން ކުރިތާ 24 ގަޑިއިރު ވެސް ނުވަނީހެވެ. އިރުފާން ހޯދުމަށް ޖޫން، 2016 ގައި ފުލުހުން ވެސް އިއުލާން ކުރި އެވެ. ތިން އަހަރަށް ވުރެ ގިނަ ދުވަސްވީ އިރު ވެސް އޭނާ ނުފެނެ އެވެ.\nފާތިރު މަރާލުމުގެ އެއް އަހަރު ކުރިން އިރުފާން 2015 ގައި ރާއްޖޭން ބޭރަށް ދިޔަ ގޮތަށް ނާންނަ ކަމަށް އިމިގްރޭޝަނުން ބުނި ނަމަވެސް 2016 ވަނަ އަހަރު މާރާމާރީ ހިންގި އިރު، އޭނާ އެތަނުގައި އުޅޭތަން ސީސީޓީވީ ފޫޓޭޖުން ފެންނަ ކަމަށް ވެސް ރިޔާސީ ކޮމިޝަނުން ބުނެފައިވެ އެވެ.\nޖޫން 2016 ގައި ހިންގި މާރާމާރީގައި ކަރަށް ވަޅި ހެރުމުން ފުރަތަމަ މަރުވީ، ކ. ކާށިދޫ އަހްމަދު އިރުޝާނެވެ. އޭގެ ތިން ގަޑިއިރު ފަހުން ބުރަކައްޓަށް ވަޅި ހަރައި ފާތިރު މުހައްމަދު މަރާލި އެވެ.\nއިތުރު ލިޔުންތައް ކުށްކުރުން ގދ. ތިނަދޫ ހަމަނުޖެހުން ގޭންގް ހަމަނުޖެހުން މީހުން މެރުން ރިޔާސީ ކޮމިޝަން


އެމެރިކާގެ ކެލިފޯނިއާއަށް އިތުރު ކާރިސާއެއް – DhiDaily\nއެމެރިކާގެ ކެލިފޯނިއާއަށް އިތުރު ކާރިސާއެއް\nއެމެރިކާގެ ކެލިފޯނިއާގެ ޖަންގަލީގައި އަލިފާން ރޯވެ ބޮޑެތި ގެއްލުންތަކެއް ވާންފަށާފިއެވެ. މިވަގުތާއި ހަމަޔަށްވެސް 300،000 އޭކަރަށް ވުރެއް ބޮޑު ސަރަހައްދެއްގައި ވަނީ ހުޅު ހިފާފައެވެ. މިއީ ކެލިފޯނިއާގެ ތާރީހުގައިވެސް މިވަރުގެ އަލިފާނުގެ ހާދިސާއެއް ހިނގި ދެވަނަ ފަހަރެވެ.\nމިހާތަނަށް އަލިފާނުގެ ހާދިސާގައި7މީހަކު މަރުވެ ގިނަބަޔަކު ފިހިފައިވާކަމަށް ބޭރުގެ މީޑިއާތަކުން ވަނީ ރިޕޯޓިކޮށްފައެވެ. އަދި ޖަންގައްޔާ ކާރި ހިސާބުގައި ދިރިއުޅެމުން ދިޔަ އެތައް އާއިލާތަކެއް ވަނީ އެހިސާބު ދޫކޮށް ރައްކާތެރި ހިސާބުތަކަށް ބަދަލުވެފައެވެ. މިހާތަނަށް އެއަވަށުން 900 އެއްހާ އިމާރާތް ވަނީ މިކާރިސާގެ ސަބަބުން ބިމާ ހަމަވެފައި ކަމަށްވެސް ބޭރުގެ ހަބަރުތަކުގައި ވަނީ ރިޕޯޓު ކޮށްފައެވެ.\nކެލިފޯނިއާގެ އޮފިޝަލުން ބުނާ ގޮތުގައި ކޮވިޑް-19 ކެލިފޯނިއާގައި ހަލުވިކަމާއި އެކު ފެތުރެމުން ދާތީ އަލިފާނުގެ ސަބަބުން ރައްކާތެރި ސަރަހައްދުތަކަށް މީހުން ބަދަލު ކުރުމުގައި ވެސް ވަނީ ވަރަށް ބޮޑެތި ގޮންޖެހުންތައް ކުރިމަތިވެފައެވެ. އެންމެ ބޮޑަށް އަލިފާނުގެ ނުރައްކާ އޮތް ބޭއޭރިއާ ސަރަހައްދުގައި ކޮވިޑް-19 ފެތުރެމުންދާ މިންވަރު ވެސް އިތުރެވެ.\nއަލިފާނުގެ ހާދިސާގެ ސަބަބުން ގެދޮރު ގެއްލޭ މީހުންނާއި ވަގުތީ ގޮތުން ރައްކާތެރި ތަންތަނަށް ބަދަލު ކުރަން ޖެހޭ މީހުން ބައިތިއްބަނީ ސްޓޭޑިއަމްތަކާއި ކުޅިވަރު އެކުވެނިތަކުގައެވެ. ނަމަވެސް ކޮވިޑް-19 ފެތުރެމުން ދާތީ ރައްކާތެރި ސަރަހައްދުތަކަށް ބަދަލު ކޮށްފައިވާ މީހުން ތިބި ކޭމްޕްތަކުގައި މިހާރު އޮތީ ވަރަށް ބޮޑު ބިރުވެރިކަމެކެވެ. އެމީހުން ގާތް ގާތުގައި ދިރިއުޅެން މަޖުބޫރު ވެފައި ވުމުން އެކެއްގެ ގައިން އަނެކެއްގެ ގަޔަށް ބަލި އެރުމުގެ ފުރުސަތު ވަނީ ބޮޑުވެފައެވެ.


Raees Yaameen'ge dhifaaugai dhakkane vaahaka'eh hama netheetho?\nދިފާއުގައި ހުށައެޅި ފަސްކަންތައް ވެސް ޝަރީއަތުން ބަލައިގެންފައެއް ނުވޭ\nރައީސް ޔާމިން ވެސް ދިފާއުގައި ވާހަކަފުޅު ދައްކަވަނީ\nވަކީލުންގެ ގާބިިލްކަމާއި މެދު މީހުން ސުވާލު އުފައްދާފައިވޭ\nކ. މާލެ 21 ޖުލައި 2019 | އާދީއްތަ 17:57 22,238\nރައީސް ޔާމިން ކޯޓުގައި އޮތް ޝަރީއަތަށް ހާޒިރުވާން ގެއިން ނިކުމެވަޑައިގެން ވަގުތު - ޝުއައިބް މުހައްމަދު އިގްބާލް\nމުޅި ގައުމު އިންތިޒާރު ކޮށްގެން ތިބި "ބޮޑު" ޝަރީއަތް އާދިއްތަ ދުވަހު ފަށައިގެން ކުރިޔަށް ދިޔައިރު، ރައީސް ޔާމިންގެ ވަކީލުންގެ ޓީމުން ދިފާއުގައި ހުށައެޅި އެއްވެސް ކަމެއް ޝަރީއަތުން ބަލައިގަނެފައެއް ނުވެއެވެ. ދިފާއުން ހުށައެޅި ހުރިހާ ކަމެއް މައްސަލަ ބައްލަވަން ހުންނެވި ކްރިމިނަލް ކޯޓުގެ އިސްގާޒީ އަހުމަދު ހައިލަމް ބަލައިނުގަންނަން ނިންމެވި އިރު، ދިފާއީ ވަކީލުން ދެއްކި ވާހަކައިގެ އެއްވެސް ބުރަދަނެއް ނެތްކަން އަޑުއެހުން ދުރާގާތުން ބަލަން ތިބި އެންމެނަށް ވެސް ފަހުމްވާނެއެވެ.\nރައީސް ޔާމިންގެ ވަކީލުންގެ ފަރާތުން ޖުމްލަ ފަސްކަމެއް ހުށައެޅި އިރު އޭގެ ތެރެއިން އެއްވެސް ކަމެއް ބަލައިނުގަންނަން ގާޒީ ނިންމަވަން ފެށުމުން، ޙުދު ރައީސް ޔާމީން ވެސް އަމިއްލަފުޅު ދިފާއުގައި ވާހަކަފުޅު ދައްކަވަން ފެއްޓެވިއެވެ. ވާނީވެސް އެހެންތާއެވެ. ތިން ވަކީލުންގެ މައްޗަށް ހިމެނޭ ޓީމެއް ގޮވައިގެން ކޯޓަށް ވަޑައިގެންނެވި އިރު، އެއިން ބޭފުޅަކަށް ކުޑަމިނުން ދައުވާ ވެސް ސާފުވާ ވަރެއް ނުވިއެވެ. ކޮރަޕްޝަނަކީ ކޮބައިކަމެއް ފައިސާއަކީ ކޮބައިކަމެއް ވެސް ނޭނގުނެވެ. ތަންކޮޅެއް ތިލަކޮށް ދަންނަވާނަމަ މައްސަލައިގެ ވާނުވާއެއް ހަމައެއްގޮތަކަށް ވެސް އެނގޭ ކަމަކަށް ނުވިއެވެ.\nސުވާލަކީ މިއީ ދިފާއުގެ ނާގާބިލިއްޔަތު ކަމުން ވީކަމެއްތޯ ނުވަތަ ގެންގުޅުނު މޮޅު އުކުޅެއްތޯއެވެ؟ ހަމަ ޔަގީނުންވެސް އުކުޅެއް ނަމަ، އެ މަސައްކަތެއް ނުކުރިއެވެ. ދެއްކޭ ވާހަކަ ވެސް އޮޅިވަޑައިގަންނަވާ ހިސާބަށް ގޮސް ވަކީލުންގެ ވާހަކަތަކަށް ހަޖޫ ޖަހަމުން އެތައް ބަޔަކު ދިޔަކަން ސޯޝަލް މީޑިއާއަށް އެކަނި ބަލާލި ކަމުގައިވީ ނަމަވެސް އެއޮތީ ފެންނާށެވެ. ދިފާއީ ވަކީލުންގެ ވާހަކަތަކުގައި ފާހަގަކުރިީ އަދުއްވުންގެ ވާހަކައާއި ދައުވާ ސާފުނުވާ ވާހަކައާއި އެވެނި ކަމެއް އެއީ ބަލައިގަނެވޭނެ ކަމެއް ނޫންކަމުގެ ވާހަކައެވެ. ދައްކާ ވާހަކަ ބިނާވަނީ ކޮން އުސޫލަކުންތޯ ދިފާއުކުރެން ޝަރީއަތުން އެއްސެވުމުން ރިއާޔަތް ކުރަނީ ކޮން ގާނޫނަކަށްތޯ ވެސް ގިނަ ފަހަރު އެނގިވަޑައިނުގެންނެވިއެވެ.\nގިނަފަހަރު ދެއްކި ވާހަކައިން ހީވީ، ހަމައެކައްޗެއް ވެސް ނޭނގޭ ބަޔަކު ގޮތް ހުސްވެގެން އުޅޭ ހެންނެވެ. ކުށަކީ ކޮބައިކަމެއް ނޭނގެޔޭ ބުނާކަހަލައެވެ. ގާޒީ ހައިލަމް ދިފާއީ ވަކީލުންނަށް ގިނަ ސުވާލުތަކެއް ކުރިމަތި ކުރިއިރު ރައްދުގައި ދޭނެ ޖަވާބެއް ވެސް ނޭނގުނެވެ. މިކަމުގެ ދަލީލަކަށް އަމިއްލަފުޅު ދިފާއުގައި ރައީސް ޔާމީން ވާހަކަފުޅު ދައްކަވަން ފެށުން ވެސް ފުދެއެވެ. ފާހަގަކޮށްލަން ޖެހޭކަމަކީ އެމަނިކުފާނު ދެއްކެވި ވާހަކަފުޅުން އަމިއްލަފުޅަށް ބޭޒާރުވުން ނޫން އިތުރުކަމެއް ނުވެއެވެ. މިސާލަކަށް އަދީބު އެފައިސާ ޖަމާކުރާ ވާހަކަ ގުޅުއްވާ ދެންނެވިކަމަށް ވިދާޅުވެ، ދެން ވިދާޅުވީ ބޭންކަށް އެފައިސާ ޖަމާވެފައިވާ ކަން އެނގިވަޑައިގެންފައި ނުވާ ކަމަށެވެ. ފަހަރުގައި ދިފާއުގައި ދައްކާނެ ވާހަކައެއް ނެތީކަމަށް ވެސް ވުން އެކަށީގެންވެއެވެ.\nއާދިއްތަ ދުވަހު ބޭއްވުނު އަޑުއެހުމުގައި މައްސަލައާއި ގުޅޭގޮތުން ދަންނަވަން އޮތް ވާހަކައަކީ، ރައީސް ޔާމިންއާއި ވަކީލުންނަށް ދައުވާ ސާފުނުވީ ކަމުގައިވީ ނަމަވެސް، ދައުވާ ވަރަށް ސާފެވެ. ފެބްރުއަރީ މަހުގެ ތެރޭގައި ސުވާލު ކޮށްފައިވާ މައްސަލައަކާއި ގުޅުންހުރި ފައިސާއެއް މާޗް މަހުގެ ތެރޭގައި އަމިއްލަ މަންފާއެއް ހޯއްދެވުމުގެ ގޮތުން އެހެން އެކައުންޓަކަށް ޖަމާކުރެއްވީއެވެ. ކެމްޕެއިން މެނޭޖަރުގެ ހައިސިއްޔަތުން އަދީބު ދެއްވަން ޖެހޭ ފައިސާއެއް ކަމަށް ރައީސް ޔާމިން ވިދާޅުވެފައިވާ އިރު، ކެމްޕެއިން ފައިސާ އިންވެސްޓް ކުރެއްވީ ވެސް ކޮން އުސޫލެއްގެ ތެރެއިންތޯ އަހާލަން ބޭނުންވެއެވެ. ސުވާލުތައް ބައިވަރެވެ.


Beynunvaa Varah Doctorunnah Naruhnneh Nei, Alhaanulevi Niyaavaa Meehun Ithuru Vedhaane - Vaguthu\nނުރައްކާ ހަނދާންކޮށް ތިބެ، އަނެއްކާވެސް އިތުރު ލުއިތަކެއް -6ގަޑިއިރު ކުރިން\nޑޮކްޓަރުންނާއި ނަރުހުންނެއް ނެތް، އަޅާނުލެވި ނިޔާވާ މީހުންގެ އަދަދުތައް އިތުރުވެދާނެ\n2 މަސް ކުރިން ( މެއި 26, 2021 )\nޑރ.ނަޒްލާ މުސްތަފާ - ފޮޓޯ: ރައީސް އޮފީސް\nރާއްޖޭގައި ކޮވިޑް-19 އަށް ފަރުވާދިނުމުގައި ކެޕޭސިޓީ ހުރިކަމުގައިވިޔަސް، ޑޮކްޓަރުންނާއި، ނަރުހުން ނެތް ކަމަށާއި، އެެހެންކަމުން ރާއްޖޭގައި ކޮވިޑް ބަލީގައި ނިޔާވާ މީހުންގެ އަދަދުތައް އިތުރުވެގެން ހިނގައިދާނެ ކަމަށް ޑރ.ނަޒްލާ މުސްތަފާ ވިދާޅުވެއްޖެ އެވެ.\nރޭ ބޭއްވި ނޫސްވެރިންގެ ބައްދަލުވުމުގައި ޑރ.ނަޒްލާ ވިދާޅުވީ، މިހާރު ފެނިގެން މި ދަނީ ފާއިތުވި 14 މަސް ދުވަހުގެ ތެރޭގައި ދުވަހަކުވެސް ނުފެންނަހާ މަތީ އަދަދުތަކުން މީހުން ކޮވިޑަށް ފަައްސިވާ މަންޒަރު ކަމަށެވެ. އަދި ހާއްސަކޮށް އޭޕްރިލް މަހުގެ ފަހުކޮޅުން ފެށިގެން ފައްސިވާ އަދަދުތައް ވަރަށް ބޮޑަށް މަތިވެފައިވާ ކަމަށް ޑރ.ނަޒްލާ ވިދާޅުވިއެވެ.\nޑރ.ނަޒްލާ ވިދާޅުވީ، ހުޅުމާލެ ފެެސިލިޓީގައި ތިބި ބަލި މީހުންނާއި އަޅާބަލާއިރު، ނަރުހުން މަދު ކަމަށެވެ. އެހެންކަމުން ދަތިތަކާއި ކުރިމަތިވަމުންދާ ކަަމަށް ޑރ.ނަޒްލާ ވިދާޅުވިއެވެ. ޑރ.ނަޒްލާ ފާހަގަކުރެއްވިގޮތުގައި، ހުޅުމާލެ ފެސިލިޓީގައި ހުރީ ޖުމްލަ އައިސީޔޫ 11 އެނދެވެ. އޭގެ ތެރެއިން މިވަގުތު ހަ އެނދެއް ބޭނުން ކުރަމުންދާއިރު، ފަސް އެނދު ހުހަށް ހުރިކަން ފާހަގަކުރެއްވިއެވެ.\n"ބެޑް ހުއްޓަސް އަޅުގަނޑުމެންނަށް އެންމެ ދަތިކަމަކަށް ދިމާވަނީ ނަރުހުން މަދުކަމުން، އެއާއެކު ޑޮކްޓަރުންވެސް މަދުކަމުން، މިގޮތަށް ދަނީނަމަ އަޅުގަނޑުމެންގެ ޑެތްރޭޓް މިއަށްވުރެ މަތިވުމުގެ ފުރުސަތު ހައިވާނެ، ތި ވިދާޅުވިހެން އަޅާނުލެވި ހިނގައިދާނެ." ޑރ.ނަޒްލާ ވިދާޅުވިއެވެ.\nޑރ.ނަޒްލާ ވިދާޅުވީ ރާއްޖެ އިން ކޮވިޑް ޖެހިގެން ނިޔާވާ މީހުންގެ އަދަދު އިތުރުވެފައި ވީނަމަވެސް ކޮވިޑް ޖެހިގެން ނިޔާވާ މީހުންގެ އަދަދު އިންސައްތައަށް ބަލާއިރު އަދި ގިނައެއް ނުވެއެވެ.\nއެ ނޫސްވެރިންގެ ބައްދަލުވުމުގައި ރައީސް އިބްރާހިމް މުހައްމަދު ސޯލިހް ވިދާޅުވީ، ފެސިލިޓީވެސް އެބަހުރި ކަމަށާއި، އޮކްސިޖަން އާއި ވެންޓިލޭޓަރުވެސް އެބަ ހުރި ކަމަށެވެ. އެހެން ނަމަވެސް ދިމާވެފައި ވަނީ އިންސާނީ ވަސީލަތުގެ ދަތިކަން ކަމަށް ރައީސް ފާހަގަކުރެއްވިއެވެ. މިހާރު ނަރުސްކަމުގެ ދާއިރާއިން ތައުލީމް ޙާސިލް ކުރަމުންދާ ދަރިވަރިންވެސް ފެސިލިޓީއަށް ނުކުތުމަށް ތައްޔާރުވަމުންދާ ކަަމަށް ރައީސް ވިދާޅުވިއެވެ.\nނުރައްކާ ހަނދާންކޮށް ތިބެ، އަނެއްކާވެސް އިތުރު ލުއިތަކެއް\nއިތުރު 104 މީހުން ކޮވިޑަށް ފައްސިވެއްޖެ\nތިން މަސް ފަހުން ފުވައްމުލައް ހުޅުވާލައިފި\nމެއި 26, 2021 08:43\nޖަރުމަނުން ނަރުހުން ގެންނަން ވީ ނުން... ނަސީދު އެކަނި އެއްނުން ހުރީ މިގައުމު\nރޭ ނަސީމް ބުނީ މިރާއްޖޭގައި ތިބީ 80% މިސްރު ނަރުހުންނޯ!! އެއްގައުމެއްގެ ބަޔަކު އެހާގިނައިން ތިބީމާ އެހެން މައްސަލަތައް ނިކުންނާނެޔޯ!! ތިމަންނަ އެކަން ބަދަލުކުރާނަމޯ!! އެހެންވެގެންނޯ އިންޑިޔާ ކުންފުންޏެއްގައި ބުނެގެން އެގައުމުން 100 ނަރުހުންނާ 30 ޑޮކްޓަރުން ގެންނަން މަސައްކަތްކުރަމުން މިގެންދަނީ!! އެއީ ތިމަންނާ ކުރާކަމަކޯ އެކަން ކުރާނަމޯ!! މިމީހުންނަށް ހުށަހަަޅާފައިވާ މުސާރައާއި އިނާޔަތްތަކަކީ ވަރަށްބޮޑު އަަދަދެއް! ހަމަ ހައިރާންވެ އައްތަރީސް އެބަވޭ މިގައުމު އެއްގައުމެއްގެ އުނގަށް ވެއްޓި އެމީހުން ހިތްނޭދޭގޮތަށް އެއްކަމެއްކުރާތަންވެސް ނުފެންނާތީ!! މިފެންޑަމިކް އާއި ގުޅިގެންވެސް އިންޑިޔާ އާއި ބަންގާލުގެ އެހީއަށް އެދުނީ!!! އިންޑިޔާ ނުރުހިގެން ޗައިނާގެ އެހީއަކަށް އެދެން ނުކެެރުނު!! އަވަށްޓެރި ލަންކާއިންވެސް ދާދިފަހުންވަނީ ޗައިނާގެ އެހީތެރިކަން ކޮވިޑް ކޮންޓްރޯކް ކުރުމުގައި ހޯދަން ފަށާފަ!! އަޅެ މިއީ މިނިވަން މުސްތަގިއްލު ގައުމެއްބާ؟ ދިވެހިން ވިސްނަނީ ނޭފަތު ކުރިއާ ހަމަޔަށް!! ވަރަށް ދެރަ!!\nމެއި 26, 2021 08:48\nޕްރެސް ކޮންފަރެންސް ދޭން ނުތިބެ އެތަނުގެ މަސައްކަތް ކުރަން ދާންވީ ނޫން ތޯ ކަމަނާ މެން ވެސް. ދިވެހި ޑޮކްޓަރުންގެ ކަމަކީ ޕްރެސްކޮންފަރެންސް ދިނުންތަ\nމެއި 26, 2021 09:03\nމޮޅު އެއްޗެކޭ ބުނެފަ ބޯދަމައިގަތީދޯ . މާ މޮޅު ގޮތެއް ތީ\nމެއި 26, 2021 09:18\nއަހަރެންގެ ބޭބެ އޮތީ ހުޅުމާލެ ފެސިލިޓީ އައިސީޔޫގައި. ޢެތަނުގައި އެނދުތައް ފުރިފަ. ޢަސީޔޫއަށް ލާންޖެހޭ މީހުން އެނދު ހުސްނުވެގެން ނުލެވިފައި. މިނޫން ދުވަހެއް އަންނާނެ ނަޒްލާއަށް ވެސް. އަބަދަކު އެމްޑީޕީގަ ބައްޕަހުރީމަ ބާރުގައި ނުހުރެވޭނެ. ހަޤީޤަތަކީ ދޮޅުއަހަރުވީއިރު ސިއްހީ ދާއިރާއަށް ލިބުނު ކުރިއެރުމެއް ނެތް. ބްރިޖާއި ދަރުމަވަަންތަ ނެތްނަމަ ހުޅުމާލެ ފެރީތަކުގައި މިއަދު ގަބުރު އުފުލަންތިބީހީ. ޔާމީނު ލާރިގަންޑު ދިރުވާލައިގެންވެސް ކުރިއެރުން ގެނެސްދިން.\nމެއި 26, 2021 11:28\nމީ މަ ބުނާ ވާހަކަ. ޔާމީނު ކެޔަސް އޭނަ މި ގައުމަށް ފައިދާ ކޮއްދިނޭ! 100 ގެ ވާހަކައެއް. މަށަކީ އެއްވެސް ސިޔާސީ ޕާޓީ އަކަށް ތާއީދު ކުރާ މީހެއް ނޫން. އެކަމު މިވަރު އެނގޭ.\nމެއި 26, 2021 14:16\nބަރާބަރު ވާހަކައެއް. ހަޤީޤަތުގައި ޔާމީނެއް ނޫން ކެއި. އަންނި ވެއްދި ފަނި ފައިސާކެއީ. ޔާމީނަށް ކުރެވުނު ގޯހަކީ އެއީ ނުބައި ފަންޏެއްކަން ވިސްނު\_ައިނުގަނެވުނީ. ޔާމީން ކޮށްފަހުރި ކަންތަކުން މިއަދު ފަސޭހަ ހޯދައިގެން މިވެރިން މިތިބީ. އެމްއާރުއައި މެޝިންގަނޑެއްހާ މިނުން ވެސް ކުރިއަކުންނެތޭ. ހިތުގެ އޮޕަރޭޝަނެއް ކުރިއަކުން ނުވޭ. ޔާމީނު ކެއަސް ވަރިހަމަތާ. ރައްޔަތުންގެ ލާބަޔަށް އެހެރީކޮށްދީފައިހުރި ބޮޑެތި ތަރައްޤި. މިމީހުންނަށް އަދިވެސް ރިބަންކެނޑެނީ ޔާމީން ފަށާފައިހުރި މަސައްކަތް. އެންމެ އެއާޕޯޓެއް3އަހަރުތެރޭ އެޅުނީ . އެއީ ފެންބޮޑުވާއިރު ލޯންޗުވެސް ދުއްވޭ ތަނެއް.\nމެއި 26, 2021 09:27\nކަލޭމެން ޒިންމާ ނަގަން ޖެހޭނެ. ރައްޔިތުން ކުރިކަމަކުންނެއް ނޫން މިހެން މިވީ ކަލޭމެނާ ނާގާބިލް ސަރުކާރުން ކުރިކަންކަމުން މިހެން މިވީ. ދެން ނާޅުވާ ރައްޔިތުންގެ ބޮލުގަ.\nމެއި 26, 2021 09:38\nކިހާ ވަގުތެއް ލިބުނު ތިކަން ކުރަން؟ހަމަ ޓަސް ލާފަ ރާޅެއް ބިންދާލީކީ ނޫން ދޯ.\nމެއި 26, 2021 10:02\nދެނޯ. ތިވެސް ރައްޔިތުންގެ މައްސަލަ؟\nލަދު ހަޔާތްވެސް ނެތީ ތަންތަނަށް އަރާ ވާހަކަ ދައްކަން\nމެއި 26, 2021 11:42\nހޯހޯ ތިހެންނުބުނޭ !!\nއެކަ މަނާއަށްވެސް ބުނެވޭނީވަކިވަރަކަށްދޯ ؟؟ ވެރިންގެލެވެނުން އަޅާލުންނުލިބު މާއި ވެރިންގެފަރުވާކުޑަކަ މުންކަން މިހެން މިވީ އެއޮތީ އަ މިއްލައަށްއިއުތިރާފުވެފަ.\nއެކަ މަނާ މެންގެޓީ މުން\nކިތަން މެވަރަކަށްވެސް ބުނެދީފި ކިޔާދީފި އަދި ވިސްނާވެސްދީފި!!\nމެއި 26, 2021 10:17\nތިބޭ ފުޅުންނައް ވަރައް ބޮޑައް ޝުކުރުވެރިވަން ، އަދި މާހާލަތައް ގައުމު ވައްޓާލަން ދޫކޮއްލި މީހުން ޒިންމާ ކުރެވެން ޖެހޭނެ...\nމެއި 26, 2021 10:20\nތިބޭފުޅުން ނޫންތޯ މި ޙާލަތައް ރާއްޖެ ވައްޓާލީ ސަރުކާރު ރުއްސަން. އަވަހަށް ރައްޔިތުން ބޮލަށް ކަނޑާލާފައި ރެކިގަނޭ.\nމެއި 26, 2021 10:41\nތި ހުޅުމާލެ ފެސިލިޓީގައި އެއްގޮތަކަވެސް ބަލިމީހުންނާއި އަލާނުލާ އުމުރުން ދުވަސްވާ މީހުން މަރުވާން ދޫކޮށްލަނި ހުސް އިންޑިޔާ ނަރުހުން ތިބެނީ އިންޑިޔާ ސްޓައިލަށް އެތަނުގައި މަސައްކަތް ކުރަނީ ރާއްޖޭގައި އެވަތިބި އެހެން ފެސިލިޓީވެސް މިހާ ގިނައިިން މީހުން މަރުވާ ތަނެހުރޭތޯ އާދައިގެ ރަށްރަށް ވެސްއެބަތިބި ހަމަ އެޗް ޕީ އެޭގެ ފަރުވާ ކުޑައީ\nމެއި 26, 2021 11:44\nލަދެއްވެސް ނުގަނޭ. މީހުންނެތީއެއްނޫން. މީހުންމެނޭޖްކުރަން ނޭނގެނީއޭ ނުބުނިނީ ކިއްވެ. އަބަދު މީޓިންތައް ބާއްވުން ކަމަކީ. ވާކަމެްްޙަރާން. ޓާސްކުފޯހުން ކޮމިޓީއިން ސަރުކާރު ހިންގުން. މިހާއަގަލުކުޑަ މިނިސްޓަރަކާ ސްޓޭޓް މިނިސްޓަރުންނެއް ދުވަހަކުވެސް ހެލްތަށް ނާދޭ.\nމެއި 26, 2021 14:10\nސަރުކާރު ފެއިލް، އިސްތިއުފާދީ\nމެއި 26, 2021 14:11\nޑޮކްޓަރުން ވެސް ގެންނަންވީ އިންޑިޔާއިން. ވެކްސިންވެސް އިންދިޔާއިން. އަހަންނަކަށް ނޭގޭ މިމީހުން މުސްލިމުންގެ ލޭ ބޯ ޝައިޠާނެއްގެ ފަްހަތުގައި އެލިގެން މިއުޅެނީ ކޮން ކަމެއްކަމެއް.ހާލުގައި ޖެހިފައި ތިބި ބަޔަކަށް ކޮން އެހީއެއް ވެވޭނީ. ނާ އަމިއްލަ ގައުމު މީހުން މަރާފައިވެސް މިތާ ބިންކޮޅާށް ފެންބޮވައިގެން ހުރި ބީތާއެއް ވިއްޔާ އިންޑިޔާގައި ހުރީ. ބަލަ އިންޑިޔާ ބަނގާޅަށް މިއަދަކު ނުވެވޭނެ މާބޮޑު އެހީއެއް. އެމީހުން އެތިބީ އަހަރުމެން އެމީހުންނަށް ދޭންޖެހޭ ހާލަތުގައި. ކީއްވެތަ ޗައިނާގެ އެހީއަށް ނޭދިގެން އުޅެނީ. ނުކެރޭނެ ޝައިޠާނު ރުޅިއަތުވެދާނެ. ޗައިނާ އޮތީ އއުފަލުން އެހީދޭން ތައްޔާރަށް. ރައީސް ޔާމީންގެ އެހީވެސް ނުހޯދާ ޔާމީނު ބަނދެގެން އުޅެނީ އެޝައިޔާނުގެ ބަހަށް. އެހެން ނޫންނަމަ ކއްވެ މި ވައްކަމުގެ މައި ދެތަނބު ގޭގައި ބައިތިއްބައިގހެން މޮނޮޕޮލީ ކުޅުވަމުންދަނީ. މިއޮތީވާ ސަރުކާރެއް. އެކަމު ހެވިފައި ބުނީ ފެއިލް ނުވެޯ. ދެން އަނެއްކަމަޚި ވަގުތު މީހުންނަށް ވެސސް ނުކުރޭ މީހަކ ުއެއްޗެއް ލިޔުނަސް ޖަހާކަށް. މިއަކު ނެތް ސަރުކާރު ވައްޓާލާކަށް ނުވަތަ ނުބައި ޖަރީމާއަށް ހިންގާކަށް ހިތްވަރުދިފައެއް.\nމެއި 26, 2021 16:42\nހުރިހާ ކުދިން ނޭ ހިނގާ މަސައްކަތު ދުވަހާއި ދިދަދުވަސް ބާއަވާފަން ފަންޑް ހޯދަން\nމެއި 26, 2021 17:22\nދުނިޔޭގެ އެންމެ މުއްސަންދި ޤައުމު އޮތީ އެހީ ދޭން ތައްޔާރަށް، ނަމަވެސް ގެރީގެ ބާރު ގަދައީތާދޯ، ދަށުވެފައި މިއޮތީ!\nގައުމު ހަލަބޮލިކުރާނެ އިދިކޮޅު ހަރަކާތެއްގައި ބައިވެރިއެއް ނުވާނަން: އަދާލަތު


Raajje Baiveriva AIIB Bank hulhuvai masakai fashaigenfi\nރާއްޖެ ބައިވެރިވާ އޭއައިއައިބީ ބޭންކް ހުޅުވައި މަސައްކަތް ފަށައިފި\nބޭންކުން ދޭ ފުރަތަމަ ލޯނު މިއަހަރު މެދުތެރޭ ދޫކުރާނެ\nޗައިނާ އިން އިތުރު 50 މިލިއަން ޑޮލަރު އިންވެސްޓް ކުރާނެ\nރާއްޖެއަކީ އެ ބޭންކްގެ އެއް ފައުންޑާ މެންބަރު\nއޭއައިއައިބީ ހުޅުވުމަށް ބޭއްވި ރަސްމިއްޔާތުގެ ތެރެއިން\nޗައިނާ އިސްވެ އޮވެގެން އޭޝިޔާގެ ގިނަ ގައުމުތައް ގުޅިގެން ގާއިމް ގާއިމުކުރާ އޭޝިއަން އިންފްރާސްޓްރަކްޗާ އިންވެސްޓްމަންޓް ބޭންކް (އޭއިއައިބީ) ރަސްމީކޮށް ހުޅުވައި އޮޕަރޭޝަންތައް ފަށައިގެންފި އެވެ. ރާއްޖެއަކީ މި ބޭންކްގެ ފައުންޑާ މެންބަރު ގައުމެކެވެ.\nއޭއައިއައިބީ ބޭންކަކީ، އޭޝިއާގެ ގައުމުތަކުގެ ގުޅުން ރަނގަޅުކޮށް ސަރަހައްދީ އެހެން ބޭންކް ތަކާއި ގުޅިގެން، އޭޝިއާގެ ގައުމުތަކުގެ އިގްތިސާދީ އަދި އުމްރާނީ ތަރައްގީއަށް މަސައްކަތް ކުރުމަށް ޗައިނާގެ ރައީސް ޝީ ޖިން ޕިންގެ އިސްނެންގެވުމުގެ ދަށުން އުފެއްދި ބޭންކެކެވެ. އަދި މިއީ އައިއެމްއެފް އާއި ވޯލްޑް ބޭންކް ފަދަ ބޭންކްތަކާ ވާދަޔަށް ޗައިނާއިން ހުޅުވި ބޭންކެކެވެ.\nބޭންކް ރަސްމީކޮށް އިފުތިތާހުކޮށްފައިވަނީ، މިހާރު ޗައިނާގައި ކުރިއަށްދާ އެ ބޭންކްގެ ފުރަތަމަ ޑިރެކްޓަރުންގެ ބައްދަލުވުމުގަ އެވެ. ރާއްޖޭގެ ފަރާތުން މި ބައްދަލުވުމުގައި ބައިވެރިވެލައްވަނީ ދިވެހި ސަރުކާރުން އޭއައިއައިބީއަށް ކަނޑައަޅާފައި ހުންނަވާ ގަވަރުނަރު އަދި ހައުސިން މިނިސްޓަރު ޑރ. މުހައްމަދު މުއިއްޒެވެ.\nއޭއައައިބީ އުފެދިގެން ދާއިރު، ބޭންކު ފަށަނީ 50 ބިލިއަން ޑޮލަރުގެ ކެޕިޓަލަކާއިއެކުގައެވެ. އަދި މިހާރުވެސް މި ބޭންކުގެ މެންބަރު ގައުމުތަކަށް ލޯނު ދޫކުރުމުގެ ގޮތުން ޕްރޮޕޯސަލްތައް ބަލައި ގަންނަން ވަނީ ފަށާފަ އެވެ. ބޭންކް ހުޅުވުމުގެ ރަސްމިއްޔާތުގައި ޗައިނާއިން ވަނީ މި އަހަރުގެ މެދު ތެރޭގައި ފުރަތަމަ ލޯން ދޫކުރާނެ ކަމަށް އިއުލާންކޮށްފަ އެވެ.\nއޭއައިއައިބީ ހުޅުވުމަށް ބޭއްވި ރަސްމިއްޔާތުގައި ރާއްޖޭގެ ފަރާތުން މިނިސްޓަރު މުއިއްޒު ބައިވެރިވެލައްވަނީ\nރާއްޖޭގެ ގާނޫނީ ހަމަތަކާ އެއްގޮތްވާ ގޮތުގެމަތިން، އޭޝިއަން އިންފްރާސްޓްރަކްޗާ އިންވެސްޓްމަންޓް ބޭންކްގެ ފުރިހަމަ މެންބަރަކަށް ރާއްޖެ ވުމަށްޓަކައި، ކަމާބެހޭ ގާނޫނެއް އެކުލަވާލުމުގެ މަގުސަދުގައާއި، އެ ބޭންކްގެ މެންބަރެއްގެ ހައިސިއްޔަތުން ރާއްޖެ އިން އަމަލުކުރާނެ އުސޫލުތައް ބަޔާންކޮށް ގާނޫނެއް ފާސްކޮށް ރައީސް ވަނީ ތަސްދީގު ކުރައްވައިފަ އެވެ.\nއޭއިއައިބީ ގެ ފައުންޑާ މެންބަރެއްގެ ގޮތުގައި ރާއްޖެ ހަމަޖެހުމުން ތަރައްގީގެ މަޝްރޫއުތަކަށް މިހާރަށް ވުރެ ފައިސާހައިން ލޯނު ލިބޭ ކަމަށް ސަރުކާރުން ވަނީ ބުނެފައެވެ. "މީގެ އެއް އެޑްވާންޓޭންޖަކީ. މި ބޭންކުގެ ފެސިލިޓީއަކަށް އަޅުގަނޑުމެން ރިކުއެސްޓްކުރާއިރު ޕްރޮޕޯސަލެއް ހުށަހަޅަންވީ މީގެ ކޮންމެ މަޝްރޫއަކަށް ވެސް. މި ބޭންކުގެ ސަބަބުން ދިވެހި ކުންފުންޏަކަށް އިންޑިއާގެ ޕްރޮޖެކްޓަކަށް ވެސް ކުރިމަތިލެވޭ. އޭރުން އެ ކުންފުންޏަކީ ގާބިލް ކުންފުންޏެއް ނަމަ ފައިނޭންސް ކޮށްދޭނެ،" ސަރުކާރުން ބުނެފައިވެއެވެ.\nއޭއައިއައިބީގެ މައި އޮފީސް ޗައިނާގެ ވެރިރަށް ބެއިޖިންގައި ގާއިމްކޮށްފައިވާއިރު މި ބޭންކްގައި 57 ގައުމު ވަނީ ބައިވެރިވެފައެވެ. އޭގެ ތެރެއިިން 19 ގައުމަކީ އޭޝިއާގެ ގައުމުތަކެވެ. އެ ބޭންކަށް ޗައިނާ އިން އިތުރު 50 މިލިއަން ޑޮލަރު އިންވެސްޓް ކުރާނެ ކަމަށް އެ ގައުމުގެ ރައީސް ވަނީ ބެންކް ހުޅުވުމުގެ ހަފްލާގައި ވިދާޅުވެފަ އެވެ.\nރާއްޖެއަށް މާލީ އެހީ ދޭން އެންމެ ދީލަތީ އިންޑިއާ: އަމީރު\nހެޕީމާކެޓުުން ޕްރޮމޯޝަން ފިހާރައެއް ހުޅުވައިފި\n250 މިލިއަން ޑޮލަރުގެ ލޯނު އިންޑިއާއިން ދީފި


Kashmir massala ah UN vannan jehey: Imran Khan\nޕާކިސްތާނުގެ ބޮޑުވަޒީރު އިމްރާން ހާން: ކަޝްމީރު މައްސަލަ ހައްލު ކުރަން އދ. މެދުވެރިއަކަށް ވާން ޖެހޭ ކަމަށް ހާން ވިދާޅުވި\nއިންޑިއާގެ ގާނޫނޫ އަސާސީން ކަޝްމީރަށް ދީފައިވާ ހާއްސަ އިމްތިޔާޒުތައް އުވާލި ނިންމުމުގެ ތެރެއަށް އދ. ވަދެ މިހާރު ދިމާވެފައިވާ މައްސަލަތައް ހައްލުކުރަން ޖެހޭ ކަމަށް ޕާކިސްތާނުގެ ބޮޑުވަޒީރު އިމްރާން ހާން ވިދާޅުވެއްޖެ އެވެ.\nހާން ވިދާޅުވީ، އިންޑިއާ އާއި ޕާކިސްތާން އޮތީ ކަޝްމީރު މައްސަލައިގައި ހަނގުރާމައަށް ދާން ތައްޔާރަށް ކަމަށެވެ. އަދި ދެ ގައުމަކީ ވެސް ނިއުކުލިއާ ބާރު އޮތް ދެ ގައުމަށް ވާތީ ކަޝްމީރުގައި މިހާރު ހިނގަމުންދާ ހަމަނުޖެހުންތައް ކޮންޓްރޯލް ކުރުމަށް އދ. މަސައްކަތް ކުރަން ޖެހޭނެ ކަމަށެވެ. އަދި ޕާކިސްތާނާއި އިންޑިއާ ދެމެދު ހަނގުރާމައެއް ފަށައިފިނަމަ، ސަރަހައްދަށާއި ދުނިޔެއަށް ވެސް އޭގެ ނޭދެވޭ އަސަރު ކުރާނެ ކަމަށް ހާން ވިދާޅުވި އެވެ.\nޕާކިސްތާނުން ވަނީ މީގެ ކުރިން ކަޝްމީރަށް ލިބިދޭ ހާއްސަ އިމްތިޔާޒުތައް އުވާލި މައްސަލަ ދެ ފަހަރެއްގެ މަތިން ބައިނަލް އަގްވާމީ ކޯޓަށް ހުށަހަޅާފަ އެވެ. ހަމައެއާއެކު އެމެރިކާގެ ރައީސް ޑޮނަލްޑް ޓްރަމްޕު ވެސް ވަނީ ދެ ގައުމު ގުޅިގެން ކަޝްމީރު މައްސަލަ ހައްލު ކުރަން ގޮވާލާފަ އެވެ.\nކަޝްމީރުގެ މައްސަލަތަކުގެ ތެރެއަށް އދ. ވަންނަން ހާން ގޮވާލެއްވުމުން އިންޑިއާގެ ބޮޑުވަޒީރު ނަރެންދްރާ މޯދީ ވަނީ އެކަމާ ދެކޮޅު ހައްދަވާފަ އެވެ. ފްރާންސްގައި މިހާރު ކުރިއަށްދާ ޖީ-7 ސަމިޓުގެ ތެރޭގައި ވާހަކަފުޅު ދައްކަމުން މޯދީ ވިދާޅުވީ، ކަޝްމީރުގެ މައްސަލައިގެ ތެރެއަށް ތިން ވަނަ ފަރާތެއް ވަންނަން ނުޖެހޭނެ ކަމަށެވެ. އަދި ކަޝްމީރަށް ލިބިދޭ ހާއްސަ އިމްތިޔާޒުތައް އުވާލުމަކީ އިންޑިއާގެ ދާހިލީ ކަމެއް ކަމަށް ވެސް މޯދީ ވިދާޅުވި އެވެ.\nއިންޑިއާގެ ގާނޫނު އަސާސީގެ 370 ވަނަ މާއްދާގެ ދަށުން ކަޝްމީރަށް ލިބިދޭ ހާއްސަ އިމްތިޔާޒުތައް އުވާލުމަށް ނިންމީ އޮގަސްޓް ފަސް ވަނަ ދުވަހު އިންޑިއާގެ ރައީސް ރާމް ނާތް ކޯވިންދެވެ. އިންޑިއާގެ ގާނޫނު އަސާސީގެ 370 ވަނަ މާއްދާގެ ދަށުން ކަޝްމީރަށް ދީފައިވާ އިމްތިޔާޒުތަކުގެ ތެރޭގައި، އެހެން ސްޓޭޓްތަކުގެ މީހުނަށް ކަޝްމީރުން ބިން ނުގަނެވުމާއި، ކަޝްމީރު ސްޓޭޓުގެ ސަރުކާރުން އިއުލާންކުރާ ވަޒީފާ އަދި ސްކޯލާޝިޕްތައް އެހެން ސްޓޭޓްތަކުގެ މީހުންނަށް ނުލިބެނޭ އެވެ. އަދި އެހެން ސްޓޭޓުތަކުގެ މީހުނަށް ކަޝްމީރުގެ ރަށްވެހިކަން ވެސް ނުލިބޭނެ އެވެ.\nހާއްސަ އިމްތިޔާޒުތައް އުވާލުމުން މުސްލިމުން ކަޝްމީރުގައި ހަމަނުޖެހުން ހިންގަމުންދާ ކަމަށް ބުނެ، އިންޑިއާގެ މައި ސަރުކާރުން ވަނީ، ކަޝްމީރަށް 10،000 ސިފައިން ހުރިހާ ގާނޫނީ ބާރުތަކެއް ލިބިދޭ ގޮތަށް ފޮނުވާފަ އެވެ. މި ބާރުގެ ދަށުން ސިފައިން ވަނީ ކަޝްމީރުގެ މުސްލިމުން ސިޔާސީ ލީޑަރުން ސިއްރު ތަނެއްގައި ބަންދުކޮށްފަ އެވެ. ހަމަނުޖެހުން ކޮންޓްރޯލް ކުރަން ކަމަށް ބުނެ، ސިފައިން ޕެރެޓް ގަން ބޭނުން ކުރުމުގެ ސަބަބުން ގިނަ ބައެއްގެ ލޮލުގެ ފެނުން ވަނީ ގެއްލިފަ އެވެ. މީގެ ތެރޭގައި ގިނައީ މުސްކުޅިންނާއި ކުޑަ ކުދިންނެވެ.\nއިންޑިއާއިން ގާނޫނު އަސާސީގެ 370 ވަނަ މާއްދާ އުވާލަން ނިންމީ، މުސްލިމުންނަށް އަމާޒުކޮށް ބައިނަލްއަގުވާމީ މުއާހަދާތަކާއި ގާނޫނުތަކާ ހިލާފަށް ކަމަށް ޕާކިސްތާނުން ވަނީ މީގެ ކުރިން ބުނެފަ އެވެ. އަދި އެކަމާ ގުޅިގެން އިންޑިއާއާއެކު ވިޔަފާރީގެ އިތުރުން ދަތުރުފަތުރުގެ ގުޅުން ވެސް ޕާކިސްތާނުން ވަނީ ކަނޑާލައިފަ އެވެ. އަދި ޕާކިސްތާނުގައި ހުންނަ އިންޑިއާ ސަފީރުވެސް ވަނީ އަނބުރާ ފޮނުވާލައިފަ އެވެ.\nއިންޑިއާ އިންޑިޔާގެ ބޮޑުވަޒީރު މޯދީ ޕާކިސްތާން + ކަޝްމީރުގެ މައްސަލަ އިމްރާން ޚާން\nދެ ގައުމު ގުޅިގެން ކަޝްމީރު މައްސަލަ ހައްލުކުރަން ޖެހޭ: ޓްރަމްޕު\nސުލްހައިގެ ފުރުސަތު ބޮޑީ ބީޖޭޕީއަށް ވެރިކަން ލިބިގެން: އިމްރާން ޚާން\nއިންޑިއާއިން އިތުރު ހަމަލާއެއް ދޭން ރާވާ: ޕާކިސްތާނު


Iulaan nukoh rahthah dhookurumai Guest house thakun Green Tax nagan faaskofi\nއިއުލާން ނުކޮށް ރަށްތައް ދޫކުރަން ފާސްކޮފި\nދެ ބިލަށް ވެސް އިދިކޮޅު މެންބަރުން ދެކޮޅުހެއްދެވި\nރަށްތައް ދޫކުރެވޭނީ އުސޫލެއް ހެދުމަށް ފަހު އެއާ އެއްގޮތަށް\nގްރީންޓެކްސް ތިން ޑޮލަރު ނަގާނެ\nރިސޯޓު ހެދުމަށް ނުރަށްތަކާއި، ބިންބިމާއި، ފަޅުތައް އާމުކޮށް އިއުލާން ކުރުމަކައި ނުލާ ދޫކުރުމަށާއި ގެސްޓް ހައުސްތަކުން ގްރީން ޓެކްސް ގޮތުގައި ތިން ޑޮލަރު ނަގަން ސަރުކާރުން ހުށަހަޅައިފަވާ އިސްލާހު މަޖިލީހުން ފާސްކޮށްފި އެވެ. އެ ބިލަށް އެމްޑީޕީގެ މެންބަރުން ހަ އިސްލާހެއް ވެސް ހުށަހެޅި އެވެ. ނަމަވެސް ވޯޓެއް ނަގައި އެއިސްލާހުތައް ފާހެއް ނުވި އެވެ.\nރާއްޖޭގެ ޓޫރިޒަމްއާ ބެހޭ ގާނޫނަށް ސަރުކާރު ފަރާތުން ވިލިމާލޭ ދާއިރާގެ މެންބަރު އަދި ޕީޕީއެމްގެ ޕީޖީ ލީޑަރު އަހުމަދު ނިހާން ހުސެން މަނިކު ހުށަހެޅި މި އިސްލާހު ފާސްކުރުމަށް 45 މެންބަރުން ވޯޓު ދެއްވި އިރު، ނުފެންނަ ކަމަށް ވޯޓު ދެއްވީ 19 މެންބަރުންނެވެ. އެހެން ކަމުން ބިލު ވަނީ ކޮމިޓީ އިން ދިރާސާ ކުރައްވާ ނިންމެވި ގޮތަށް ފާސްވެފަ އެވެ.\nމި އިސްލާހު ފާސްވުމައި ގުޅިގެން ފަތުރުވެރިކަމައި ބެހޭ ކަންކަމަށް ރަށްތަކައި ބިން ނުވަތަ ފަޅުތައް އާމުކޮށް އިއުލާން ނުކޮށްވެސް ދޫކުރުމުގެ ބާރު ޓޫރިޒަމް މިނިސްޓްރީ އަށް ލިބިގެން ދެއެވެ. އަދި އެތަނެއް ދޫކުރެވޭ ފަރާތެއްގައި ހުންނަން ޖެހޭ ހަމައެކަނި ޝަރުތުތަކަކީ އެތަނެއްގައި ހިންގަން ހުށަހަޅައި މަޝްރޫއު ހިންގުމަށް ތިމާވެށީގެ ގޮތުން އެކަށީގެންވާ ތަނަކަށް ވުމާއި މިނިސްޓްރީ އިން ކަނޑައަޅައި އެކުއިޒިޝަން ފީ އެކީ އެއްފަހަރައި ދައްކާފައިވުމެވެ. މީގެ އިތުރުން އެފަރާތަކީ ރަށް، ބިން ނުވަތަ ފަޅުގައި ހިނގަން ހުށަހަޅާފައިވާ މަޝްރޫއު ހިނގުމަށް މާލީ ގޮތުން ގާބިލް މީހަކަށް ވުމެވެ.\nއެ ބިލްގެ ދަށުން ރަށްތައް ދޫކުރެވޭނެ އުސޫލެއް އެކުލަވާލައި އާންމު ކުރަން ޖެހެ އެވެ. އަދި އެ އުސޫލުން ބޭރުން ރަށްތަކެއް ނުދެވޭނެ އެވެ. މީގެ އިތުރަށް ކުއްޔަށް ދޭ ތަންތަނުގެ ފުރިހަމަ ތަފްސީލްތައް އޭސީސީ އާއި އޮޑިޓާ ޖެނެރަލަށް ވެސް ހުށަހަޅަންޖެހެ އެވެ. އަދި ރައީސް އޮފީހުގެ ހުއްދަ ވެސް މިނިސްޓްރީ އިން ހޯދަން ޖެހެ އެވެ.\nމީގެ އިތުރުން ގެސްޓް ހައުސްތަކަށް އަންނަ ޓޫރިސްޓުން އަތުން ހޭދަކުރާ ކޮންމެ ދުވަހަކަށް ތިން ޑޮލަރު ގްރީން ޓެކްސް ގޮތުގައި ނެގުމަށްވެސް މި އިސްލާހުގެ ދަށުން މިއަދު ވަނީ ފާސްވެފަ އެވެ. އަދި ގެޒެޓްގައި ޝާއިއު ކުރުމަށް ފަހު ވެސް ގެސްޓް ހައުސްތަކުން ގްރީން ޓޭކްސް ނަގާނީ އަންނަ އޮކްޓޫބަރު މަހުން ފެށިގެން ކަމަށް އެ އިސްލާހުގައި ބުނެފައި ވެއެވެ.\nމި އިސްލާހަށް ހޫނު ބަހުސްއެއް ކުރިޔަށް ދިޔައިރު އިދިކޮޅު އެމްޑީޕީއާ އަދާލަތު ޕާޓީގެ އިތުރުން ޖުމްހޫރީ ޕާޓީވެސް ބިލާ މެދު ކަންބޮޑުވާ ބައެއް ކަންކަން ފާހަގަކޮށްފައިވެ އެވެ.\nޖުމްހޫރީ ޕާޓީ ފަރާތުން ކާށިދޫ ދާއިރާގެ ފައިސަލް ނަސީމް ވިދާޅުވީ އެމްއެމްޕީއާރްސީ ހިޔާނާތުގެ މައްސަލާގައި ގާނޫން އަސާސީގައި އިން ލޫޕް ހޯލެއް ބޭނުންކޮށްގެން ރަށްތަކައި އެއްވެސް ބިޑު ކުރުމަކައި ނުލާ ދޫކުރުމުގެ ސަބަބުން ހިޔާނާތާ ކޮރޮޕްޝަންގެ ބޮޑެތި އަމަލުތައް ހިނގައިފަވާ ކަމަށެވެ. އަދި މިހާރު ގާނޫނުގެ ތެރެއިން ބިޑަކާ ނުލާ އެކަން ކުރެވޭނަމަ ކޮރޮޕްޝަންގެ އަމަލުތަކަށް އިތުރަށް މަގުފަހި ވެގެންދާނެ ކަމަށް ފައިސަލް ވިދާޅުވި އެވެ.\n"ކުރިން އާމުކޮށް އިއުލާންކޮށްގެން ބިންތައް ދޫކޮށްފައިވާ އިރު މައްސަލަތަކެއް ދިމާ ނުވޭ. ނަމަވެސް ފަހުން ކޮރޮޕްޝަންގެ އަމަލު ހިނގައިގެން ރަށްތައް އެންގުމަކައި ނުލާ ދޫ ކުރުމުން ވަނީ ބޮޑެތި ކޮރޮޕްޝަންއަށް މަގުފަހި ވެފަ. އެއީ ކުޑަކުޑަކަމެއް ނޫން. އެހެންވީމައި އެފަދަ ކަމެއް ހިނގާފައި އޮއްވައި އަނެއްކާވެސް މިފަދަ ފިޔަވަޅެއް ކައްޗައް އަޅައިލުމަކީ ކުރިޔަށް އޮތް ތާ ގިނަ ކަންތައްތަކެއް ހިނގައި އަނެއްކާވެސް ބަޔަކު ބޮލުގައި ކަންތައްތައް އެޅިގެންދާނެ ކަމެއް،" ފައިސަލް ވިދާޅުވި އެވެ.\nމީގެ އިތުރުން ގެސްޓް ހައުސްތަކުން ގްރީން ޓެކްސް ނެގުމުގެ މައްސަލާގައި އެމްޑީޕީ ފަރާތުން ޕާލިމެންޓަރީ ގްރޫޕް ލީޑަރު އަދި ހިންނަވަރު ދާއިރާގެ މެންބަރު އިބްރާޙިމް މުހައްމަދު ސޯލިހު (އިބޫ) ވިދާޅުވީ ގެސްޓް ހައުސްތަކުން މިހާރު ސަރުކާރަށް ދައްކަން ޖެހޭ ޓެކްސްތަކުގެ އިތުރުން އިތުރު ޓެކްސްއެއް ތައާރަފް ކުރުމުން އެވިޔަފާރިއަށް ހީނަރުކަމެއް އައިސް ގެސްޓް ހައުސް ވިޔަފާރިތައް ހުއްޓުމަކަށް އައުމުގެ ބިރު އެބައޮތް ކަމަށެވެ. އަދި އެހެން ވެއްޖެ ނަމަ އެ ގެސްޓް ހައުސްތަކުން މިހާރު ސަރުކާރަށް ލިބެމުން އަންނަ ފައިސާތައް ވެސް ނުލިބި ބޮޑެތި ގެއްލުން ވުމުގެ ފުރުސަތު އޮތް ކަމަށް އިބޫ ވިދާޅުވި އެވެ.\nއެއަށް ރައްދު ދެއްވަމުން ޕީޕީއެމް އިން ބުނަމުން އައީ މިއީ ގާނޫނުގައި އޮތް ލޫޕް ހޯލެއް ބަންދުކޮށް ރަށްތައް ދޫކުރުމުގައި ވެސް ކުރިން ނެތް އުސޫލުތައް ކަނޑައަޅައި ހަރުދަނާ ކުރަން އެޅި ފިޔަވަޅެއް ކަމަށެވެ. އަދި ގެސްޓް ހައުސްތަކުން ގްރީން ޓެކްސް ނެނގުމަށް ސަރުކާރުން ނިންމީ، އެކަން ކުރެވޭތޯ ބަލާފައި ކަމަށެވެ. އެއީ ގައުމު ކުރިއެރުވުމަށް ސަރުކާރުން ބޭނުންވާ ފައިސާ ހޯދުމަށް ކުރާ ކަމެއް ކަމަށް ވެސް އެ ޕާޓީގެ މެންބަރުން ގެންދެވީ ވިދާޅުވަމުންނެވެ.\nޓޫރިޒަމްއާ ބެހޭ ގާނޫނަށް ގެނައި މި އިސްލާހު މިއަދު ފާސްކޮށްފައިވާ އިރު ޕީޕީއެމްގެ ރައީސް އަދި ކުރީގެ ރައިސުލްޖުމްހޫރިއްޔާ މައުމޫން އަބްދުލް ގައްޔޫމް ވަނީ ބިޑަކައި ނުލާ ރައްތައް ދޫ ކުރުމައި ދެކޮޅު ހައްދަވައިފަ އެވެ. އަދި މައުމޫންގެ އެ ނިންމުމަށް މިނިސްޓަރު އުމަރު ނަސީރުވެސް ތާއީދު ނުކުރައްވާ ކަމަށް ވަނީ ވިދާޅުވެފަ އެވެ.\nޕީޖީކަމުން ވަކިވުމަށްފަހު ވަކީލުކަން ނުކުރެވޭ ގޮތް ހަދައިފި


ބައެއް ގޭގެ ވެރިން ކަރަންޓު ކަނޑާލަން އެދުނަސް ލޮކްޑައުންގައު ކަރަންޓް ކަނޑައެއް ނުލަން: ސްޓެލްކޯ\nލޮކްޑައުންގެ ހާލަތުގައި އެއްވެސް ގެއަކުން ކަރަންޓް ކަނޑާލާފައި ނުވާނެ ކަމަށް ސްޓެލްކޯއިން ބުނެފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ މެނޭޖިން ޑިރެކްޓާ ހަސަން މުގުނީ ވިދާޅުވީ މި ހާލަތުގައި ކަރަންޓު ބިލް ނުދެއްކޭ ގޭގެ އިން ކަރަންޓު ކަނޑާލަން ބައެއް ގޭގޭ ވެރިން އެދެމުންދާ ކަމަށެވެ.\nމުގުނީ ވިދާޅުވީ ކުރިން ގޭގެ އަށް ގޮސް އިންޓާނަލް ވައިރިންގެ މައްސަލަ ފަދަ ކަންކަން ނުކޮށްދޭ ކަމަށާއި ނަމަވެސް މި ހާލަތުގައި އަމިއްލަ ފަރާތްތައް ގޭގެ އަށް ގެންގޮސްގެން އެ ހިދުމަތް ދޭން ދަތިވާނެތީ ރައްޔިތުންނަށް ހިލޭ އެފަދަ ހިދުމަތްތައް ވެސް ދެމުން ގެންދަންދާ ކަމަށެވެ. އަދި އެ ކުންފުނިން މިހާރު ވެސް 24 ގަޑިއިރު ހިދުމަތް ދެމުންދާ ކަމަށް އޭނާ ވިދާޅުވިއެވެ.\nސްޓެލްކޯ އިން ބުނީ ނިއު ނޯމަލްގައި ހިދުމަތް ދިނުމުގެ ގޮތުން ސަރުކާރުން ދީފައިވާ ލުއިތަކާއެކު އެ ކުންފުނީގެ ބައެއް ހިދުމަތްތައް އަލުން ފަށަން ނިންމާފައިވާ ކަމަށެވެ. އެ ހިދުމަތްތަކަށް އެދިފައިވާ ތަރުތީބުން މާދަމާ އިން ފެށިގެން ބައެއް ހިދުމަތް ދެމުން ގެންދާނެ ކަމަށްވެސް ސްޓެލްކޯއިން ބުނެއެވެ.\nމީގެ އިތުރުން ސްޓެލްކޯން ބުނީ ކޮވިޑް-19 އާ ގުޅިގެން 170 މުވައްޒަފުން އެ ކުންފުނީގައި ތިބެގެން ހިދުމަތް ދޭން ފަށާފައިވާ ކަމަށާއި އެ ގޮތަށް ހިދުމަތް ދޭތާ މިހާރު 40 ދުވަސް ވެފައިވާ ކަމަށެވެ.\nއަރުޝީފަށް ނެގީ 30/05/2020 17:04\nއެންމެފަހުން އަޕްޑޭޓްކުރީ 30/05/2020 17:04\nއައްޒާމް އަލިފުޅު2މިނެޓު ކުރިން\nމަރިޔަމް ޝަހުދާ 8 މިނެޓު ކުރިން\n. 15 މިނެޓު ކުރިން


PPM Ah Faisaa Dhoonukuran Election Commission In Ninmaifi - Vaguthu\nޕީޕީއެމްއަށް ފައިސާ ދޫނުކުރަން އިލެކްޝަންސް ކޮމިޝަނުން ނިންމައިފި\nމިއަހަރުގެ ދައުލަތުގެ ބަޖެޓުން ޕީޕީއެމް އަށް ލިބެން ޖެހޭ ފައިސާ އެޕާޓީއަށް ދޫނުކުރަން އިލެކްޝަންސް ކޮމިޝަނުން ނިންމައިފިއެވެ.\nއިލެކްޝަންސް ކޮމިޝަނުން ދެންމެ ކުރި ޓްވީޓެއްގައި ވިދާޅުވީ 2019 ވަނަ އަހަރުގެ ދައުލަތުގެ ބަޖެޓުން ފައިސާ ލިބޭ ޕާޓީތަކަކީ އެމްޑީޕީ، ޕީޕީއެމް، ޖޭޕީ އަދި އެމްޑީއޭ ކަމަށެވެ. ނަމަވެސް މިޕާޓީތަކުގެ ތެރެއިން ފައިސާ ދޫކުރާނީ އެމްޑީޕީ ޖޭޕީ އަދި އެމްޑީއޭ އަށް ކަމަށް ވެސް އިލެކްޝަންސް ކޮމިޝަނުން ވިދާޅުވިއެވެ.\nއެތިން ޕާޓީއަށް ފައިސާ ދޫކުރުމަށް ފިނޭންސް މިނިސްޓްރީއަށް ފޮނުވުމަށް ކޮމިޝަނުން ނިންމާފައިވާ ކަމަށް ޓްވީޓްގައި ވިދާޅުވެފައިވެއެވެ.\nއިލެކްޝަންސް ކޮމިޝަނުން ވިދާޅުވީ ޕީޕީއެމަށް ފައިސާ ނުދޭން ނިންމީ، އެ ޕާޓީގެ އަހަރީ ރިޕޯޓުގައި މައްސަލަތަކެއް ހުރެގެން އެ ރިޕޯޓް އިސްލާހު ކުރަން ފޮނުވާފައިވުމުން ކަމަށެވެ. އަހަރީ ރިޕޯޓް އިސްލާހު ކުރުމަށް ފަހު ހުށަހެޅުމުން ޕީޕީއެމަށް ފައިސާ ދޫކުރައްވާނެކަމަށް ވެސް އިލެކްޝަންސް ކޮމިޝަނުން ވިދާޅުވެއެވެ.\nމިދިޔަ އަހަރު ޕީޕީއެމްގެ ވެރިކަން ވެއްޓުނު ފަހުން އިލެކްޝަންސް ކޮމިޝަންގެ ނިންމުންތައް ގިނަ ފަހަރަށް އައިސްފައި ވަނީ ޕީޕީއެމް އާއި ދެކޮޅަށެވެ. މިދިޔަ އަހަރުގެ ދައުލަތުގެ ބަޖެޓުން އެޕާޓީއަށް ލިބެން ޖެހޭ ފައިސާ ވެސް އިލެކްޝަންސް ކޮމިޝަނުން ހިފެހެއްޓިއެވެ. ފަހުން އެފައިސާ ދޫކުރަން އިލެކްޝަންސް ކޮމިޝަނުން ހުއްދަ ދިނުމުން ފިނޭންސް މިނިސްޓްރީން ވެސް ފައިސާ ދޫނުކޮށް ގިނަ ދުވަސްތަކެއް ވަންދެން މަޑުކުރުމަށް ފަހު ފައިސާ ދޫކުރީ ހަފްތާއެއްހާ ދުވަސް ކުރިންނެވެ.\nޕާޓީތަކަށް ދޫކުރަން ނިންމި ފައިސާގެ އަދަދެއް އިލެކްޝަންސް ކޮމިޝަނުން އަދި ހާމައެއް ނުކުރެއެވެ.\nމެއި 16, 2019 13:52\nތިޔަކޮމިޝަނުގައި ތިތިބަ މީހުނަށްވުރެ މާގާބިލް މީހުން މިގައުމުގައި އެބަތިބި! ތިޔައީ ތިކަމަށްގާބިލް ބައެއްނޫން! މިކަމާމެދު އައްނަ މެމްބަރުން ވިސްނުމަށް ގޮވާލަން.\nމެއި 16, 2019 14:36\nފެނުނުމަންޒަރަކުން ހަޖަމުގޯސްވެއްޖެ ޝަރީފޫތިގޮތުގައި ކިހާދުވަހަކުހިފަހައްޓާލެވޭނެތޯ މިއަދުތިޔަހެންވިޔަސް އެކަނިއޮންނަންޖެހޭދުވަހު ކުރެވޭނެކަމެއްއޮންނާނެބާ ބަޔެއްގެއެހީތެރިކަމާނުލާ އައުރަވެސްނިވާނުކުރެވޭނެދުވަސް ވަރަށްކައިރިވެސް ވެދާނެ\nމެއި 16, 2019 14:45\nޕީޕީއެމް އާ ތިހާ ހިތާވަންޏާ އިންނަންވީނު!\nމެއި 16, 2019 15:53\nޕީ.ޕީ އެމް އާއި ހިތާވިލެއް ބޮޑުކަމުން ތިތިބީ ބާކީކޮށް ނަގާ ހޫރާލާފައެވެ. ހިތާވެވޭނީ މިހާވަރަކަށްނު ؟